cyanic-selkie/wikianc huggingface dataset:
科西嘉
今屬法蘭西共和國. 其地多山，有口廿五萬. 城市有阿雅克肖、巴斯蒂亞. 阿雅克肖，嘗出法蘭西皇帝拿破崙.
扶餘
其出使，乃衣錦罽，以金銀飾腰. 其法，殺人者死，沒入其家；盜者一責十二；男女淫，婦人妬，皆殺之. 若有軍事，殺牛祭天，以其蹄占吉凶，蹄解者為凶，合者為吉. 死者以生人殉葬，有槨無棺. 其居喪，男女皆衣純白，婦人著布面衣，去玉珮. 出善馬及貂豽、美珠，珠大如酸棗. 其國殷富，王印文稱濊王之印. 國中有古濊城，本濊貊之城也.
新莽地皇三年，高句麗大武神王伐之，其王帶素亡. 弟率眾遷至鴨淥谷，號曷思王，萬民復投，遂興.
復國之初，與中國和戰不定. 建武二十五年，遣使奉貢，光武厚答報之，於是使命歲通. 然於安帝永初五年，寇鈔樂浪，殺傷吏民. 後復歸附，延光元年春二月，其王遣子將兵救玄菟，擊高句麗、馬韓、濊貊，破之，遂遣使貢獻，自是，終漢之世，朝貢不絕.
自漢以來，役屬挹婁，使之無以通中原﹔及至三國，高句麗益強，扶餘日衰，挹婁始自通貢.
太康六年，為慕容廆所襲破，其王依慮自殺，子弟走保沃沮. 帝為下詔曰：「扶餘王世守忠孝，為惡虜所滅，甚愍念之. 若其遺類足以復國者，當為之方計，使得存立. 」有司奏護東夷校尉鮮于嬰不救扶餘，失於機略. 詔免嬰，以何龕代之. 翌年，遣督郵賈沉率兵復扶餘之國.
然歷此一劫，國力大衰，苟能殘存而已. 魏孝文帝太和十八年二月，舉國降高句麗，遂亡. 遺民殘留故土，不欲去，復為勿吉所逐.
高句麗、百濟，悉其別種，故高句麗亦曰卒本扶餘、百濟亦曰南扶餘.
昂船洲大橋
昂船洲大橋，處香港，始昂船洲，止青衣島. 長凡一千六百米，跨川千又十八米. 二零零九年四月成，十二月通. 屬八號幹線也.
[[Category:橋]]
韓信點兵
韓信點兵，又曰「孫子定理」、「鬼谷算」、「隔墻算」、「剪管術」、「秦王暗點兵」、「物不知數」，今曰中國餘數定理，為一算題.
典故
傳漢高祖幸雲夢澤，欲見機擒韓信，但不知其兵數，恐有變，故問︰「卿有兵何？」
信曰︰「兵不知數，三三數之剩二，五五數之剩三，七七數之剩二. 」
高祖不解，問法於張良. 良曰︰「兵數無法算，不可數！」
其後雖擒信，但仍不知其解.
原問
「孫子算經」︰「今有物，不知其數，三三數之，剩二，五五數之，剩三，七七數之，剩二，問物幾何？」
答曰：「二十三」
解曰：「三三數之剩二，置一百四十，五五數之剩三，置六十三，七七數之剩二，置三十，併之，得二百三十三，以二百一十减之，即得. 凡三三數之剩一，則置七十，五五數之剩一，則置二十一，七七數之剩一，則置十五，即得. 」
凡例
問︰某人手中有錢，不知其數，但云三個一組數之，剩二個；五個一組數之，剩三個；七個一組數之，剩五個，問手中錢幾文?
答一︰凡三個賸一，則記七十；五個賸一，則記二十一；七個賸一，則記十五，(若無餘則不用記)將上所記加得各數，叠減法一百零五，至上不足減為度，減餘之數，則所求之錢數矣.
答二︰如前題三個賸二，則以二乘七十，記一百四十；伍個賸三，則以三乘二十一；七個賸五，則以五乘十五，記七十五，共記得二百七十八，減一百零五，又減一百零五，尚餘六十八不足減，即某人手中之錢也.
成都雙流國際機場
成都雙流國際機場，或謂雙流機場，處成都市郊之雙流縣北，去其市西南十六公里. 來往客貨居西南之首，中國之五，天下第四十四.
史
成於一九三八年，本名雙桂寺機場，務抗戰之用，戰後乃易民用. 復擴建，今通異國地二十有一，中國地六十有九耳.
哀莊王
哀莊王立，諱淸明，昭聖王太子也，母金氏桂花夫人. 卽位時，年十三歲，阿飡兵部令彦昇攝政. 初，元聖之薨也，唐德宗遣司封郞中兼御史中丞韋丹，持節吊慰，且冊命王俊邕，爲開府儀同三司檢校太尉新羅王. 丹至鄆州，聞王薨，乃還. 秋七月，王更名重熙. 八月，授前入唐宿衛學生梁悅豆肹小守. 初，德宗幸奉天，悅從難有功，帝授右贊善大夫還之，故王擢用之.
四年，夏四月，王幸南郊觀麥. 秋七月，與日本國交聘結好. 冬十月，地震.
五年，春正月，以伊飡秀昇爲侍中. 夏五月，日本國遣使，進黃金三百兩. 秋七月，大閱於閼川之上. 歃良州進白鵲. 重修臨海殿，新作東宮萬壽房. 牛頭州蘭山縣伏石起立，熊川州蘇大縣釜浦水變血. 九月，望德寺二塔戰.
六年，春正月，封母金氏，爲大王后，妃朴氏，爲王后. 是年，唐德宗崩，順宗遣兵部郞中兼御史大夫元季方，告哀，且冊王爲開府儀同三司檢校太尉使持節大都督雞林州諸軍事雞林州刺史兼持節充寧海軍使上柱國新羅王，其母叔氏爲大妃，妻朴氏爲妃. 秋八月，頒示公式二十餘條. 冬十一月，地震.
七年，春三月，日本國使至，引見朝元殿. 下敎，禁新創佛寺，唯許修葺，又禁以錦繡爲佛事，金銀爲器用，宜令所司，普告施行. 唐憲宗，放宿衛王子金獻忠歸國，仍加試秘書監. 秋八月，遣使入唐朝貢.
八年，春正月，伊飡金憲昌爲侍中. 二月，王坐崇禮殿觀樂. 秋八月，大雪.
九年，春二月，日本國使至，王厚禮待之. 遣金力奇入唐朝貢，力奇上言：「貞元十六年，詔冊臣故主金俊邕爲新羅王，母申氏爲大妃，妻叔氏爲王妃，冊使韋丹至中路，聞王薨却廻. 其冊在中書省，今臣還國，伏請授臣以歸. 」勑：「金俊邕等冊，宜令鴻臚寺，於中書省受領，至寺宣授與金力奇，令奉歸國. 」仍賜王叔彦昇及其弟仲恭等門戟，令本國准例給之. 發使十二道，分定諸郡邑疆境. 秋七月辛巳朔，日有食之.
十年，春正月，月犯畢. 夏六月，西兄山城鹽庫鳴，聲如牛，碧寺蝦蟆食蛇. 秋七月，遣大阿飡金陸珍，入唐謝恩，兼進奉方物. 大旱. 王叔父彦昇與弟伊飡悌邕，將兵入內，作亂弑王，王弟体明侍衛王幷害之，追諡王爲哀莊.
汀九橋
汀九橋，處香港，始汀九，止青衣島. 長凡千又一百七十三米，跨川四百四十八米加四百七十五米. 一九九八年五月通. 屬三號幹線也.
[[Category:橋]]
青馬大橋
青馬大橋，在香港，始青衣島，止馬灣. 長凡二千一百六十米，跨川千又三百七十七米. 一九九七年五月通. 屬八號幹線也. 上行車，下行港鐵東涌機場二轍也.
[[Category:橋]]
汲水門大橋
汲水門大橋，處香港，始馬灣，跨汲水門，止大嶼山. 長凡八百二十米，跨川四百三十米. 一九九七年五月通. 屬八號幹線也.
[[Category:橋]]
陰陽五行
陰陽五行，昔華夏所以辨物也. 用諸醫、哲、卜諸事. 五行者：火、水、木、金、土之謂也.
簡述
天地之間，太極判而為陰陽，陰陽分而為五行. 太極理也，陰陽五行氣也. 理必寓乎氣，氣不離乎理. 故天一生水，天三生木，天五生土，三者皆陽之所生；地二生火，地四生金，二者皆陰之所生. 析而言之，為五行；對而言之，為二氣.
陰陽之分，天陽而地陰，日陽而月陰，春夏陽而秋冬陰，東南陽而西北陰也. 然晝則天地皆屬陽，夜則天地皆屬陰，春夏則天地日月皆陽，秋冬則天地日月皆陰，東南則四時皆陽，西北四時皆陰. 譬之手焉，左陽右陰，不可易也. 而左右仰皆陽，覆皆陰. 仰覆熱皆陽，寒皆陰.
其質形於地，是以潤下之水、炎上之火、曲直之木、從革之金、稼穡之土. 其神運於天，則為春夏秋冬. 土寄旺於四季而名曰沖氣.
其質存於人身者，為肝、心、肺、腎、脾. 其神舍於人心者，為仁、義、禮、智、信. 質者，其粗也；神者，其精也，亦未嘗相離也.
五行相生相剋，相生，乃木生火、火生土、土生金、金生水、水生木；相剋，則乃木剋土、土剋水、水剋火、火剋金、金剋木.
發展
《尚書》【洪範】云「五行：一曰水，二曰火，三曰木，四曰金，五曰土. 水曰潤下，火曰炎上，木曰曲直，金曰從革，土爰稼穡. 潤下作鹹，炎上作苦，曲直作酸，從革作辛，稼穡作甘. 」始有五行之說. 後《國語》【鄭語】「以土與金、木、水、火雜，以成萬物. 」《左傳》「天生五材，民並用之，廢一不可. 」亦從.
周季，鄒衍言五行相勝相生，天命所定，由諸勝生. 《黃帝內經》亦合五行之說.
漢董仲舒言以德義，木為仁，火為禮，土為信，金為義，水為智，始入儒學.
總述
style="text-align:center" !五行 !木 !火 !土 !金 !水 !五色 !五方 !五季 !五時 !五節 !五星 !五聲 !五音 !五臟 !五腑 !五情 !五指 !五感 !五覺 !五液 !五金 !五味 !五臭 !五味運行之所在 !五事 !五獸 !五畜 !五蟲 !五果 !五穀 !五菜 !五常 !五經 !五政 !五惡 !五化 !五祀 !天干 !地支 !農曆月份
雉兔同籠
雉兔同籠，又曰和尚分菓，可以二元一次方程算題也，出於孫子算經.
原問
問︰今有雉、兔同籠，上有三十五頭，下有九十四足. 問：雉、兔各幾何？
答︰雉二十三，兔一十二.
術一：上置三十五頭，下置九十四足. 半其足，得四十七，以少減多，再命之，上三除下三，上五除下五，下有一除上一，下有二除上二，即得.
術二：上置頭，下置足，半其足，以頭除足，以足除頭，即得.
此為砍足法，中外之首創也.
凡例
問︰百和尚，分饃百，大和尚每人著三，小和尚三人著一，問大小和尚各若干人?
答︰大和尚二十五人，小和尚七十五人.
法︰大和尚一著三，小和尚三著一，相加即四和尚食生菓，以四除一百，得二十五為大和尚數，餘即小和尚數也.
中山慶子
中山慶子，權大納言中山忠能女也，母松浦愛子. 天保七年誕於京都石樂師.
年十七，入宮任典侍，賜名安榮，後有幸於孝明天皇. 嘉永五年九月廿二日，生皇子祐宮.
祐宮養於中山家，年五歲入宮，居慶子舊宮. 孝明天皇僅得一子，遂於萬延元年七月十日令祐宮以准后女御九條夙子為嫡母，同九月廿八日封親王，名睦仁.
慶應三年正月九日，睦仁親王踐祚，改元明治. 四月，慶子以疾辭典侍之職. 元年八月初四，敘任從三位，賜采邑，食祿五百石. 翌年九月初七敘任從二位. 三年隨天皇遷東京.
明治維新後，女院雖廢，慶子猶尊國母，號中山一位局. 三十三年正月十五日敘任從一位. 十七日授一等寶冠章. 四十年十月初五，薨，年七十三，葬豐島岡墓地.
分類:明治列傳
劉秉忠
劉秉忠字仲晦，初名侃，因從釋氏，又名子聰，拜官後始更今名. 其先瑞州人也，世仕遼，為官族. 曾大父仕金，為邢州節度副使，因家焉，故自大父澤而下，遂為邢人. 庚辰歲，木華黎取邢州，立都元帥府，以其父潤為都統. 事定，改署州錄事，歷鉅鹿、內丘兩縣提領，所至皆有惠愛.
秉忠生而風骨秀異，志氣英爽不羈. 八歲入學，日誦數百言. 年十三，為質子於帥府. 十七，為邢臺節度使府令史，以養其親. 居常鬱鬱不樂，一日投筆嘆曰：「吾家累世衣冠，乃汨沒為刀筆吏乎！丈夫不遇於世，當隱居以求志耳. 」即棄去，隱武安山中. 久之，天寧虛照禪師遣徒招致為僧，以其能文詞，使掌書記. 後遊雲中，留居南堂寺.
元世祖在潛邸，海雲禪師被召，過雲中，聞其博學多材藝，邀與俱行. 既入見，應對稱旨，屢承顧問. 秉忠於書無所不讀，尤邃於易及邵氏經世書，至於天文、地理、律曆、三式六壬遁甲之屬，無不精通. 論天下事如指諸掌. 世祖大愛之，海雲南還，秉忠遂留藩邸. 後數歲，奔父喪，賜金百兩為葬具，仍遣使送至邢州. 服除，復被召，奉旨還和林.
秉忠嘗上書言：「邢州舊萬餘戶，兵興以來不滿數百，凋壞日甚，得良牧守如真定張耕、洺水劉肅者治之，猶可完復. 」朝廷即以耕為邢州安撫使，肅為副使. 由是流民復業，升邢為順德府.
癸丑，從世祖征大理. 明年，征雲南. 每贊以天地之好生，王者之神武不殺，故克城之日，不妄戮一人. 己未，從伐宋，復以雲南所言力贊於上，所至全活不可勝計. 中統元年，世祖即位，問以治天下之大經、養民之良法，秉忠采祖宗舊典，參以古制之宜於今者，條列以聞. 於是下詔建元紀歲，立中書省、宣撫司. 朝廷舊臣、山林遺逸之士，咸見錄用，文物粲然一新.
秉忠雖居左右，而猶不改舊服，時人稱之為聰書記. 至元元年，翰林學士承旨王鶚奏言：「秉忠久侍藩邸，積有歲年，參帷幄之密謀，定社稷之大計，忠勤勞績，宜被褒崇. 聖明御極，萬物惟新，而秉忠猶仍其野服散號，深所未安，宜正其衣冠，崇以顯秩. 」帝覽奏，即日拜光祿大夫，位太保，參預中書省事. 詔以翰林侍讀學士竇默之女妻之，賜第奉先坊，且以少府宮籍監戶給之. 秉忠既受命，以天下為己任，事無巨細，凡有關於國家大體者，知無不言，言無不聽，帝寵任愈隆. 燕閑顧問，輒推薦人物可備器使者，凡所甄拔，後悉為名臣.
初，帝命秉忠相地於桓州東灤水北，建城郭于龍岡，三年而畢，名曰開平. 繼升為上都，而以燕為中都. 四年，又命秉忠築中都城，始建宗廟宮室. 八年，奏建國號曰元|大元，而以中都為大都. 他如頒章服，舉朝儀，給俸祿，定官制，皆自秉忠發之，為一代成憲.
十一年，扈從至上都，其地有南屏山，嘗築精舍居之. 秋八月，秉忠無疾端坐而卒，年五十九. 帝聞驚悼，謂羣臣曰：「秉忠事朕三十餘年，小心慎密，不避艱險，言無隱情，其陰陽術數之精，占事知來，若合符契，惟朕知之，他人莫得聞也. 」出內府錢具棺斂，遣禮部侍郎趙秉溫護其喪還葬大都. 十二年，贈太傅，封趙國公，諡文貞. 成宗時，贈太師，諡文正. 仁宗時，又進封常山王.
秉忠自幼好學，至老不衰，雖位極人臣，而齋居蔬食，終日澹然，不異平昔. 自號「藏春散人」. 每以吟詠自適，其詩蕭散閑淡，類其為人，有文集十卷. 無子，以弟秉恕子蘭璋後.
營山縣
營山縣在中國四川南充東境，巴、渝二水之間，成達鐵路橫縣中. 自古宜農桑，多出美果. 方千六百三十三公里，有田五十四萬畝，口九十四萬餘.
沿革
古巴|巴國地. 秦漢屬郡. 唐武德四年置朗池縣，宋大中祥符五年，以縣城周圍山丘如營壘，更名營山. 元至元二十年併鄰縣，至今不革. 近年力營新城，頗有成.
政區
縣治在朗池鎮. 下分十九鎮、四十三鄉.
其十九鎮：朗池、駱市、小橋、雙流、回龍、東升、黃渡、老林、靈鷲、消水、新店、綠水、三興、木椏、星火、蓼葉、西橋、綠井、城南.
共四十三鄉：明德、合興、柏林、封竇、三元、孔雀、悅中、六合、福源、清水、木頂、大廟、茶盤、湧泉、安化、高碼、青山、增產、四喜、鹽井、柏坪、清源、通天、陡坑、普嶺、金堂、七澗、太蓬、安固、法堂、雙溪、沿碼、玲瓏、鐵頂、帶河、聯升、涼風、文殊、龍伏、雙林、琵琶、豐產、濟川.
據
分類:四川省區劃
亞當
亞當者，猶太神話之人祖也，後基督等名教沿用之.
夫東方有禮，王者之傳稱「本紀」，王者之遺稱「廟謚」，亞當貴為人祖，以帝命而王天下，廟「太祖」，謚「高」，故記之曰「高祖本紀」.
天地初，有至尊者稱上帝，其開天闢地，凡五日而成，有草木鳥獸並諸水. 比及六日造人，摶土為身，臨帝成象，神氣通竅，賜名亞當，以王天下，都伊甸園.
夫伊甸園，有百果百獸，鷹鳥游魚，物皆親善，為伊甸之民. 帝乃引當都園中，命籍百草之名. 復引百獸王之，當亦籍其名也.
然，太祖求於帝曰：「魚，可幷尾而游；鳥，亦比翼而飛；牲畜駢儷，其皆有伴，我何寡人耶？」
帝感其悲，因使太祖眠，取一肋骨，復通神氣，摶土造女，姓夏氏，名娃，婚姻之，為夫妻，以其為后.
因夏氏受生于夫，人倫肇始，故以夫為尊，夫命是從，此古之德行也. 當與夏氏共掌伊甸，不苦於役，舉手得食，永生不死，無憂無慮，有萬方之化，怡然自得，可謂極樂寶境.
帝敕曰：「伊甸淨土，百無禁忌，蔬果皆可食. 然有知善惡樹，樹上知善惡果，絕不可食，入腹必死，唯慎. 」
初，太祖從之，有魔撒旦化蛇，言夏氏曰：「噫！伊甸大大，園林美美，果子磊磊，竟不可吃，帝令絕也！何其無情！」夏氏分辯：「客人謬矣. 院中之果，林檎、茱萸、桑葚之數，可食也. 唯知善惡果不可食. 帝令如山，觸之即死，食之必亡，不敢稍逾約. 」蛇曰：「非也！知善惡果非鴆毒，服之名目，灼灼如帝，明明似天，可知世間善惡事，請用之. 」夏氏曰：「善」，遂取食之，又奉於王.
既食禁果，二者身無衣帛，恥之，乃製芰荷以為衣，集芙蓉以為裳，採葉為葛，繅絲為綢. 帝知之怒，以其不從敕令，既食禁果，再食園中果，必得永生，故逐出伊甸，以基路伯持火劍守於園. 又令撒旦成蛇，刖其四足.
二人既放，帝諭太祖必勞作而得食，夏后必受分娩之苦，亦必從其夫. 二人成於塵土，必歸於塵土.
太祖年邁，隱太子與哀侯爭位，隱太子該誅伯，王廢該而放之，太宗塞特繼位稱王，為伊甸人之祖.
太史公曰：太祖高王受命於天，本既壽永昌，然其偷食禁果在前，教子無方在後. 人之樂自其而始，人之悲自其而始. 嗟乎！天命微微，其王命乎！
漢高祖
漢高祖可為：
數學
數學者，量、形、結構之學，可略分為組合、分析、幾何、代數，植根邏輯、範疇論、集合論，似眾實一，諸宇皆通. 亦有數論與數理物理學者，縱橫析幾何、代數，堪稱數學之用，難以分類.
故有學科，曰「算術」者，乃與今「數學」一也. 然今有別矣，數學者，涵蓋之廣，算術實隸之也.
中國
中國之數學，乃重實用，歷時久遠，算術為主. 數學之余華夏者，三皇之世有之矣. 若夫周公之世，乃設六藝，其六曰「數」，同時周公之友商高，有「句廣三，股脩四，弦徑五」之說. 春秋之時，籌算普及，逢十進位. 至于漢初，撰《算術書》，爾后乃有《九章算術》、《周髀算經》之類. 所以重使用者，上古定矣. 時數學分九支派，謂之「九數」. 《周禮注》云：「九數：方田、粟米、差分、少廣、商功、軍輸、方程、盈不足、旁要. 」 魏晉南北朝，出四大術數家：趙爽、劉徽、祖沖之、祖暅是也. 趙爽注《周髀算經》，演句股，作弦圖. 劉徽注《九章算術》，以「割圓術」算圓周率，勝于阿基米德，又作《海島算經》. 及至祖沖之、祖暅父子，精求圓周，度量球體，始教中華之數學，勝于西國千年矣，惜哉《綴術》等數皆亡佚. 南宋秦九韶著《數學九章》，善求方程、多項式，作「大衍求一術」. 后楊輝、王文素、朱世傑之著述，皆先于西方百余年也.
西方
希臘人謂數學，學問之基也. 古埃及、巴比倫具有數學，皆不傳. 至希臘歐幾里德始作《幾何原本》十三卷，為西方數學之宗，至今行世. 希臘之數學乃西方數學之源，畢達哥拉斯、阿基米德皆大家也，于后世影響極深. 中世紀阿拉伯人尤善代數之學，唐時波斯人花剌子密著《代數學》，推介十進制入歐，與丟番圖并稱「代數之父」. 十六世紀，中國之數學式微，西方之數學始興盛，名家輩出.
太上老君
太上老君，傳為老子，名李耳，道教三清之道德天尊也. 恬淡無欲，專以長生為務者，故在周雖久，而名位不遷者，蓋欲和光同塵. 內實自然，道成乃去，蓋仙人也.
老君將去而西出函谷關，以昇崑崙. 關令尹喜占風氣，逆知當有神人來過，乃掃道四十里. 見老君而知是也. 老君知喜命應得道，乃停關中. 老君有客徐甲，少賃於老君，約日雇百錢，計欠甲七百二十萬錢. 甲見老君出關遠行，速索償不可得，乃倩人作辭，詣關令，以言老君. 而為作辭者，亦不知甲已隨老君二百餘年矣，唯計甲所應得直之多，許以女嫁甲. 甲見女美，尤喜，遂通辭於尹喜. 得辭大驚，乃見老君. 老君問甲曰：「汝久應死，吾昔賃汝，為官卑家貧，無有使役，故以《太玄清生符》與汝，所以至今日. 汝何以言吾？吾語汝到安息國，固當以黃金計直還汝，汝何以不能忍？」乃使甲張口向地，其太玄真符立出於地，丹書文字如新，甲成一聚枯骨矣. 喜知老君神人，能復使甲生，乃為甲叩頭請命，乞為老君出錢還之. 老君復以太玄符投之，甲立更生. 喜即以錢二百萬與甲，遺之而去. 並執弟子之禮，具以長生之事授喜. 喜又請教誡，老君語之五千言，喜退而書之，名曰《道德經》焉. 尹喜行其道，亦得仙.
分類:華夏神話 分類:西遊記
兩河數學史
兩河文明，又曰美索不達米亞、新月沃土文明者，底格里斯河與幼發拉底河間之古文明也. 有蘇美爾、巴比倫、亞述、阿卡德、埃及、西臺及埃蘭一眾文明.
現存楔形文字泥版示其混用十進制與六十進制，知勾股定理. 古巴比倫人已有平方根之算法.
楊貴妃
唐玄宗貴妃楊氏，小字玉環，隋梁郡通守汪四世孫. 徙籍蒲州，遂為永樂人.
幼養叔父家. 始為壽王妃. 開元二十四年，武惠妃薨，後廷無當帝意者. 或言妃姿質天挺，宜充掖廷，遂召內禁中，異之，即為自出妃意者，丐籍女官，號太真，更為壽王聘韋昭訓女，而太真得幸. 善歌舞，邃曉音律，且智算警穎，迎意輒悟. 帝大悅，遂專房宴，宮中號娘子，儀體與皇后等.
天寶初，進冊貴妃. 追贈父元琰太尉、齊國公. 擢叔元珪光祿卿，宗兄銛鴻臚卿，錡侍御史，尚太華公主. 主，惠妃所生，最見寵遇. 而釗亦濅顯. 釗，國忠也. 三姊皆美劭，帝呼為姨，封韓、虢、秦三國，為夫人，出入宮掖，恩寵聲焰震天下. 每命婦入班，持盈公主等讓皆不敢就位. 臺省、州縣奉請託，奔走期會過詔敕. 四方獻餉結納，門若市然. 建平、信成二公主以與妃家忤，至追內封物，駙馬都尉獨孤明失官.
它日，妃以譴還銛第，比中仄，帝尚不御食，笞怒左右. 高力士欲驗帝意，乃白以殿中供帳、司農酒餼百餘車送妃所，帝即以御膳分賜. 力士知帝旨，是夕，請召妃還，下鑰安興坊門馳入. 妃見帝，伏地謝，帝釋然，撫慰良渥. 明日，諸姨上食，樂作，驟賜左右不可貲. 由是愈見寵，賜諸姨錢歲百萬為脂粉費. 銛以上柱國門列戟，與錡、國忠、諸姨五家第舍聯亙，擬憲宮禁，率一堂費緡千萬. 見他第有勝者，輒壞復造，務以瓌侈相誇詡，土木工食不息. 帝所得奇珍及貢獻分賜之，使者相御於道，五家如一. 妃每從遊幸，乘馬則力十授轡策. 凡充錦繡官及治琢金玉者，大抵千人，奉須索，奇服祕玩，變化若神. 四方爭為怪珍入貢，動駭耳目. 於是嶺南節度使張九章、廣陵長史王翼以所獻最，進九章銀青階，擢翼戶部侍郎，天下風靡. 妃嗜荔枝，必欲生致之，乃置騎傳送，走數千里，味未變已至京師.
天寶九載，妃復得譴還外第，國忠謀於吉溫. 溫因見帝曰︰「婦人過忤當死，然何惜宮中一席廣為鈇鑕地，更使外辱乎. 」帝感動，輟食，詔中人張韜光賜之. 妃因韜光謝帝曰︰「妾有罪當萬誅，然膚髮外皆上所賜，今且死，無以報. 」引刀斷一繚髮奏之，曰︰「以此留訣. 」帝見駭惋，遽召入，禮遇如初. 因又幸秦國及國忠第，賜兩家鉅萬. 國忠既遙領劍南，每十月，帝幸華清宮，五宅車騎皆從，家別為隊，隊一色，俄五家隊合，爛若萬花，川谷成錦繡，國忠導以劍南旗節. 遺鈿墮舄，瑟瑟璣琲，狼藉於道，香聞數十里.
十載正月朢夜，妃家與廣寧主僮騎爭闤門，鞭挺讙競，主墮馬，僅得去. 主見帝泣，乃詔殺楊氏奴，貶駙馬都尉程昌裔官. 國忠之輔政，其息昢尚萬春公主，暄尚延和郡主；弟鑑尚承榮郡主. 又詔為元琰立家廟，帝自書其碑. 銛、秦國早死，故韓、虢與國忠貴最久. 而虢國素與國忠亂，頗為人知，不恥也. 每入謁，並驅道中，從監、侍姆百餘騎，炬密如晝，靚粧盈里，不施幃障，時人謂為雄狐. 諸王子孫凡婚聘，必先因韓、虢以請，輒皆遂，至數百千金以謝.
初，安祿山有邊功，得帝寵，遂請為妃養兒，帝許之. 其拜，必先妃後帝，帝怪之，答曰︰「蕃人先母後父. 」帝大悅，命與楊銛及三夫人約為兄弟. 後祿山反，以誅國忠為名，且指言妃及諸姨罪. 帝欲以皇太子撫軍，因禪位，諸楊大懼，哭於庭. 國忠入白妃，妃銜塊請死，帝意沮，乃止. 及西幸至馬嵬，陳元禮等以天下計誅國忠，已死，軍不解. 帝遣力士問故，曰︰「禍本尚在. 」帝不得已，與妃訣，引而去，縊路祠下，裹尸以紫茵，瘞道側，年三十八.
帝至自蜀，道過其所，使祭之，且詔改葬. 禮部侍郎李揆曰︰「龍武將士以國忠負上速亂，為天下殺之. 今葬妃，恐反仄自疑. 」帝乃止. 密遣中使者具棺槨它葬焉. 啟瘞，故香囊猶在，中人以獻，帝視之，悽感流涕，命工貌妃於別殿，朝夕往，必為哽欷. 馬嵬之難，虢國與國忠妻裴柔等奔陳倉，縣令率吏追之，意以為賊，棄馬走林. 虢國先殺其二子，柔曰︰「丐我死. 」即并其女刺殺之，乃自剄，不殊，吏載置於獄，問曰︰「國家乎？賊乎？」吏曰︰「互有之. 」乃死，瘞陳倉東郭外.
玉兔
玉兔者，月宮之兔也，司職搗玄霜仙藥. 《西遊記》載曰：初，玉兔嘗與月宮之素娥有隙，及素娥思凡下界，轉世為天竺王女. 玉兔知其轉投為人，亦私下凡塵，拋素娥於荒野，遂自為公主. 唐玄奘西行取經至天竺，玉兔假公主名欲配玄奘為偶. 孫悟空既戰玉兔，將敗，月宮太陰星君至，遂收玉兔而歸.
有詩贊曰：「仙根是段羊脂玉，磨琢成形不計年. 混沌開時吾已得，洪濛判處我當先. 源流非比凡間物，本性生來在上天. 一體金光和四相，五行瑞氣合三元. 隨吾久住蟾宮內，伴我常居桂殿邊. 因為愛花垂世境，故來天竺假嬋娟. 與君共樂無他意，欲配唐僧了宿緣. 你怎欺心破佳偶，死尋趕戰逞兇頑？這般器械名頭大，在你金箍棒子前. 廣寒宮裡搗藥杵，打人一下命歸泉. 」
分類:華夏神話 分類:西遊記
奎宿
奎木狼，三垣二十八宿之奎宿也. 奎內二上，內土而外木，其為《巽》也無疑. 外為夫，內為妻，故奎木狼又為《坤》宮公主之夫. 狼者，貪毒之謂也. 毒則不仁，貪則不義，是明示其誤認狡性. 不用金公，而狼毒不仁. 惜愛白骨，只謀口食，而貪圖不義.
分類:天文 分類:西遊記
王著
王著者，吳廬江人，蕃弟也.
著與弟延皆作佳器. 郭馬起事，不為馬用，見害.
劉惇
劉惇字子仁，漢平原人也.
惇遭亂避地，客游廬陵，事孫輔，以占數顯於南土. 每有水旱寇賊，皆先時處期，無不中者. 輔異焉，以為軍師，號曰神明.
建安中，孫權在豫章，時有星變，以問惇. 惇曰：「災在丹楊. 」權曰：「何如？」曰：「客勝主人，到某日當得問. 」是時邊鴻作亂，正如惇言.
特徵
惇於諸術皆善，尤明太一，皆能推演其事，窮盡要妙. 著書百餘篇，名儒刁玄稱以為奇. 惇亦寶愛其術，不以告人，故世莫得而明也.
僖康王
僖康王立，諱悌隆，元聖大王孫伊飡憲貞之子也. 母，包道夫人. 妃，文穆夫人，葛文王忠恭之女. 初，興德王之薨也，其堂弟均貞堂弟之子悌隆，皆欲爲君. 於是，侍中金明阿飡利弘裴萱伯等，奉悌隆，阿飡祐徵與姪禮徵及金陽，奉其父均貞，一時，入內相戰. 金陽中箭，與祐徵等逃走，均貞遇害. 而後悌隆乃得卽位.
三年，春正月，上大等金明侍中利弘等，興兵作亂，害王左右. 王知不能自全，乃縊於宮中. 諡曰僖康，葬于蘇山.
孔融
孔融字文舉，漢魯國人，孔子二十世孫. 七世祖霸，為元帝師，位至侍中. 高祖尚，鉅鹿太守，父宙，為泰山都尉.
幼有異才. 四歲能讓梨. 年十六，顯名. 辟司徒楊賜府，舉高第，為侍御史，後遷虎賁中郎將，出為北海相，稱孔北海. 獻帝徵為將作大匠，遷少府，拜太中大夫. 性寬容少忌，好士，賓客日盈其門. 常歎曰︰「坐上客常滿，樽中酒不空，吾無憂矣. 」融名列建安七子，與伯喈交往甚篤，揚名一時. 建安十三年八月壬子，曹操令路粹枉狀誣陷，「招合徒眾」，「欲圖不軌」、「謗訕朝廷」、「不遵朝儀」等罪殺之，株連全家，下獄棄市. "「孔融所創，有摹伯喈；張陳兩文，辨給足采，亦其亞也. 及孫綽為文，志在于碑；溫王郗庾，辭多枝雜；《桓彝》一篇，最為辨裁矣. 」""「又問：『荀文若、趙稚長云何？』衡曰：『文若可借面弔喪，稚長可使監廚請客. 』唯善魯國孔融及弘農楊脩. 常稱曰：『大兒孔文舉，小兒楊德祖. 餘子碌碌，莫足數也. 』融亦深愛其才. 」""「又曰：『東坡議論雖不能無偏頗，其氣節直是有高人處. 如說孔北海曹操，使人凜凜有生氣！』」"
興德王
興德王立，諱秀宗，後改爲景徽，憲德王同母弟也. 冬十二月，妃章和夫人卒，追封爲定穆王后. 王思不能忘，悵然不樂，群臣表，請再納妃. 王曰：「隻鳥有喪匹之悲，况失良匹，何忍無情遽再娶乎？」遂不從，亦不親近女侍. 左右使令，唯宦竪而己.
三年，春正月，大阿飡金祐徵爲侍中. 二月，遣使入唐朝貢. 三月，雪深三尺. 夏四月，淸海大使弓福，姓張氏，入唐徐州，爲軍中小將. 後歸國謁王，以卒萬人鎭淸海. 漢山州瓢川縣妖人，自言有速富之術，衆人頗惑之. 王聞之，曰：「執左道以惑衆者，刑之，先王之法也. 」投棄其人遠島. 冬十二月，遣使入唐朝貢，文宗召對于麟德殿，宴賜有差. 入唐廻使大廉，持茶種子來，王使植地理山. 茶自善德王時有之，至於此盛焉.
四年，春二月，以唐恩郡爲唐城鎭，以沙飡極正往守之.
五年，夏四月，王不豫，祈禱，仍許度僧一百五十人. 冬十二月，遣使入唐朝貢.
六年，春正月，地震. 侍中祐徵免，伊飡允芬爲侍中. 二月，遣王子金能儒幷僧九人朝唐. 秋七月，入唐進奉使能儒等一行人，廻次溺海死. 冬十一月，遣使入唐朝貢.
七年，春夏旱，赤地. 王避正殿，減常膳，赦內外獄囚. 秋七月，乃雨. 八月，飢荒，盜賊遍起. 冬十月，王命使安撫之.
八年，春，國內大飢. 夏四月，王謁始祖廟. 冬十月，桃李再華，民多疫死. 十一月，侍中允芬退.
九年，春正月，祐徵復爲侍中. 秋九月，王幸西兄山下大閱，御武平門觀射. 冬十月，巡幸國南州郡. 存問耆老及鰥寡孤獨，賜穀布有差.
十年，春二月，拜阿飡金均貞爲上大等. 侍中祐徵以父均貞入相，表乞解職，大阿飡金明爲侍中.
王慶
王慶者，宋汴京人，施耐庵所作《水滸傳》之角也. 慶性浮浪，喜槍棒，尤好漁色.
宣和五年，徽宗命宋江、盧俊義等率兵征討，連破西京、宛州、荊南等八州. 偽丞相助，偽將軍范全、方翰、酆泰、縻貹等皆授首. 慶勢既敗，逃至開州清江，亦為宋江部曲李俊所擒. 尋俘慶至汴京，如法凌遲處死.
分類:水滸傳
趙達
趙達字子仁，漢河南上虞人也. 少從侍中單甫受學，用思精密. 謂東南有王者氣，可以避難，故脫身渡江.
達嘗宴於鄰家，取盤中箸，再三從橫之，乃言：「卿東壁下有美酒一斛，又有鹿肉三斤，何以辭無？」時坐有他賓，主人慚曰：「以卿善射有無，欲相試耳，竟效如此. 」遂出酒酣飲. 又有書簡上作千萬數，著空倉中封之，令達算之. 達處如數，云：「但有名無實. 」其精微若是.
達寶惜其術，自闞澤、殷禮皆名儒善士，達秘而不告. 太史丞公孫滕少師事達，拜跪而請其術. 達曰：「吾先人得此術，欲圖為帝王師，至仕來三世，不過太史郎，誠不欲復傳之. 且此術微妙，頭乘尾除，一算之法，父子不相語. 然以子篤好不倦，今真以相授矣. 」飲酒數行，達起取素書兩卷，大如手指，達曰：「當寫讀此，由自解也. 吾久廢，不復省之. 今欲思論一過，數日當以相與. 」滕如期往，至乃陽求索書，驚言失之，云：「女婿昨來，必是渠所竊. 」遂從此絕.
孫權行師征伐，每令達有所推步，皆如其言. 權問其法，達終不語，由此見薄，祿位不至. 達常笑謂諸星氣風術者曰：「當回算帷幕，不出戶牖以知天道，而反晝夜暴露以望氣樣，不亦難乎！」閒居無為，引算自校，乃歎曰：「吾算訖盡某年月日，其終矣. 」後如期死. 權聞達有書，求之不得，法術絕焉.
達治九宮一算之術，究其微旨，是以能應機立成. 對問若神，無不中效，法術絕焉.
羅馬 (釋義)
羅馬可指：
范質
范質，字文素，大名宗城人. 父守遇，鄭州防禦判官. 質生之夕，母夢神人授以五色筆. 九歲能屬文，十三治《尚書》，教授生徒.
後唐長興四年，舉進士，為忠武軍節度推官，遷封丘令. 後晉天福中，以文章干宰相桑維翰，深器之，即奏為監察御史. 及維翰出鎮相州，歷泰寧、晉昌二節度，皆請質為從事. 維翰再相，質遷主客員外郎、直史館. 歲餘，召入為翰林學士，加比部郎中、知制誥. 契丹侵邊，少帝命漢祖等十五將出征. 是夜，質入直，少帝令召諸學士分草制，質曰：「宮城已閉，恐泄機事. 」獨具草以進，辭理優贍，當時稱之. 漢初，加中書舍人、戶部侍郎. 周祖征叛，每朝廷遣使賫詔處分軍事，皆合機宜. 周祖問誰為此辭，使者以質對，歎曰：「宰相器也. 」
周祖自鄴起兵向闕，京城擾亂，質匿民間，物色得之，喜甚，時大雪，解袍衣之，且令草太后誥及議迎湘陰公儀注，質蒼黃論撰，稱旨，乃白太后，以質為兵部侍郎、樞密副使. 後周廣順初，加拜中書侍郎、平章事、集賢殿大學士. 翌日，兼參知樞密院事. 郊祀畢，進位左僕射兼門下侍郎、平章事、監修國史. 從征高平還，加司徒、弘文館大學士. 顯德四年夏，從征壽州還，加爵邑. 質建議以律條繁冗，輕重無據，吏得因緣為奸. 周世宗特命詳定，是為《刑統》. 六年夏，世宗北征，質病留京師，賜錢百萬，俾市醫藥. 及平關南，至瀛州，質見於路左. 師還，以樞密使魏仁浦為相，命質與王溥並參知樞密院事. 世宗不豫，入受顧命. 恭帝嗣位，加開府儀同三司，封蕭國公.
及宋太祖北征，為六師推載，自陳橋還府署. 時質方就食閣中，太祖入，率王溥、魏仁浦就府謁見. 太祖對之嗚咽流涕，具言擁逼之狀. 質等未及對，軍校羅彥瓌舉刃擬質曰：「我輩無主，今日須得天子. 」太祖叱彥瓌不退，質不知所措，乃與溥等降階受命.
宋初，加兼侍中，罷參知樞密. 俄被疾，太祖征澤、潞，幸其第，賜黃金器二百兩、銀器千兩、絹二千匹、錢二百萬. 太祖初即位，庶事謙抑，至於藩戚尚未崇建幕府，賓佐未列於位. 質因上奏曰：「自古帝王開基創業，封建子弟，樹立磐維，宗戚既隆，社稷永固. 伏見皇弟泰寧軍節度使光義，自居戎職，特負將材，及領藩維，尤積時望；嘉州防禦使光美，雄俊老成，修身樂善，嘉譽日聞. 乞並行封冊，申錫命書. 皇子皇女雖在繈褓者，亦乞下有司許行恩制，此臣之願也. 臣又聞為宰相者，當舉賢能，以輔佐天子. 竊以端明殿學士呂餘慶、樞密副使趙普精通治道，經事霸府，歷歲滋深，睹其公忠，誠堪毗倚. 乞授以臺司，俾申才用. 」帝嘉納之.
先是，宰相見天子議大政事，必命坐面議之，從容賜茶而退，唐及五代猶遵此制. 及質等憚帝英睿，每事輒具劄子進呈，具言曰：「如此庶盡稟承之方，免妄庸之失. 」帝從之. 由是奏御寖多，始廢坐論之禮.
乾德初，帝將有事圜丘，以質為大禮使. 質與鹵簿使張昭、儀仗使劉溫叟討論舊典，定《南郊行禮圖》上之. 帝尤嘉獎. 由是禮文始備，質自為序. 禮畢，進封魯國公，質奉表固辭，不允. 二年正月，罷為太子太傅. 九月，卒，年五十四. 將終，戒其子旻勿請謚，勿刻墓碑. 太祖聞之為悲惋，罷朝. 贈中書令，賜絹五百匹、粟麥各百石.
質力學強記，性明悟. 舉進士時，和凝以翰林學士典貢部，覽質所試文字，重之，自以登第名在十三，亦以其數處之. 貢闈中謂之「傳衣缽」. 其後質登相位，為太子太傅，封魯國公，皆與凝同云. 初，質既登朝，猶手不釋卷，人或勞之，質曰：「有善相者，謂我異日位宰輔，誠如其言，不學何術以處之？」後從世宗征淮南，詔令多出其手，吳中文士莫不驚伏. 質每下制敕，未嘗破律，命刺史縣令，必以戶口版籍為急. 朝廷遣使視民田，按獄訟，皆延見，為述天子憂勤之意，然後遣之.
世宗初征淮南，駐壽、濠，銳意攻取，且議行幸揚州. 質以師老，與王溥泣諫乃止. 及再駕揚州，因事怒竇儀，罪在不測，質入謁請見，世宗意其救儀，起避之，質趨前曰：「儀近臣也，過小不當誅. 」因免冠叩頭泣下，曰：「臣備位宰相，豈可使人主暴怒，致近臣於死地耶？願寬儀罪. 」世宗意遂解，復坐，即遣赦儀.
質性卞急，好面折人. 以廉介自持，未嘗受四方饋遺，前後所得祿賜多給孤遺. 閨門之中，食不異品. 身沒，家無餘貲. 太祖因論輔相，謂侍臣曰：「朕聞范質止有居第，不事生產，真宰相也. 」太宗亦嘗稱之曰：「宰輔中能循規矩、慎名器、持廉節，無出質右者，但欠世宗一死，為可惜爾. 」從子校書郎杲求奏遷秩，質作詩曉之，時人傳誦以為勸戒. 有集三十卷，又述後梁至周五代為《通錄》六十五卷，行於世.
分類:五代列傳
喬冽
有詩贊曰：「頭戴紫金嵌寶魚尾道冠，身穿皂沿邊烈火錦鶴氅. 腰系雜色彩絲□，足穿雲頭方赤舄. 仗一口錕鐵古劍，坐一匹雪花銀馬. 八字眉碧眼落腮鬍，四方口聲與鐘相似. 」
分類:水滸傳
易經
易經，簡曰易，亦云周易，窮通天地變易之經也. 本有三易，號曰三墳，曰連山，曰歸藏，曰周易. 連山歸藏者，久已淹沒，窮其辭，曰連山者，以艮為首，歸藏者，以坤為首. 及至文王，纂卦辭，明天理，是為周易.
故繫辭云：「易與天地準，故能彌綸天地之道. 仰以觀於天文，俯於察於地理. 是故知幽明之故. 原始反終，故知死生之說. 是故君子所居而安者，易之序也，所樂而玩者，爻之辭也. 是故居則觀其象，而玩其辭，動則觀其變而玩其占，是以自天佑之，吉無不利. 」
夫伏羲畫八卦以明天道，文王作卦辭以序人事，周公作爻辭以卜吉凶，合之，易經乃成. 後孔子作十翼以明萬理，曰《易傳》.
爻
陽爻曰「九」，誌「—」，陰爻曰「六」，作「--」.
爻題
六爻為一卦，自下而上，曰初、二、三、四、五、上爻. 通陽曰用九，又名老陽；通陰曰用六，又名老陰.
六十四卦
六十四卦者，別卦也，八經卦而廣之，四、五、上謂之外卦，初、二、三謂之內卦.
伏犧雖創八卦，然不足以表天地萬物之變. 故其疊之，遂成六十四卦. 朱子頌曰︰
乾坤屯蒙需訟師，比小畜兮履泰否.
同人大有謙豫隨，蠱臨觀兮噬嗑賁.
剝復無妄大畜頤，大過坎離三十備.
咸恆遯兮及大壯，晉與明夷家人睽.
蹇解損益夬姤萃，升困井革鼎震繼.
艮漸歸妹豐旅巽，兌渙節兮中孚至.
小過既濟兼未濟，是為下經三十四.
易傳
孔子書易傳，以釋其義，曰『十翼』.
王延
王延者，吳廬江人，蕃之弟也.
吳範
吳範字文則，漢會稽上虞人也.
範以治歷數，風氣聞於郡中. 舉有道，詣京都，世亂不行. 會孫權起於東南，範委身服事，每有災祥，推數言狀，其術多效，遂以顯名.
初，權在吳郡，欲討黃祖. 範曰：「今茲少利，不如明年. 明年戊子，荊州劉表亦身死國亡. 」權遂征祖，不能克. 明年，軍出，行及尋陽，範令催兵急行，至即破祖. 權恐失祖，範曰：「未遠，必生擒祖. 」至五更中，果得之. 範又言：「江南有王氣，亥子之間有大福慶. 」權曰：「若終如言，以君為侯. 」
劉表竟死，荊州分割. 及壬辰歲，範又白言：「歲在甲午，劉備當得益州. 」呂岱從蜀還，遇之白帝，說備部眾離落，必不克. 權以難範，範曰：「臣所言者天道也，而岱所見者人事耳. 」備即得蜀.
權與呂蒙謀襲關羽，近臣多曰不可. 範曰：「得之. 」後羽在麥城請降. 權問犯曰：「競當降否？」範曰：「彼有走氣，言降詐話耳. 」權使潘璋邀其徑路，覘候者還，自羽已去. 範曰：「雖去不免. 」問其期，曰：「明日日中. 」權立表下沙漏以待之. 及中不至，權問其故，範曰：「時尚未正中也. 」頃之，有風動帷，犯拊手曰：「羽至矣. 」須臾，外稱萬歲，傳言得羽.
後權與曹魏為好，範曰：「以風氣言之，彼以貌來，其實有謀，宜為之備. 」終皆如言，其占驗明審如此. 權以範為騎都尉，領太史令，數從訪問，欲知其竅. 範不告權. 權由是恨之.
權為吳王，範曰：「昔在吳中，嘗言此事，大王識之邪？」王曰：「有之. 」因呼左右，以侯綬與範. 範手推不受. 及後論功，以範為都亭侯. 後削其名.
範素與魏滕相善. 滕嘗有罪，權責怒甚嚴，敢有諫者死. 範乃髡頭自縛門下，使鈴下以聞. 鈴下不敢，範曰：「使汝為吳範死，子以屬我. 」鈴下乃排閣入. 言未卒，權大怒，欲便投以戟. 範突入，叩頭流血，言與涕並. 良久，權釋，乃免滕. 滕見範謝曰：「父母能生長我，不能免我於死. 丈夫相知，如汝足矣，何用多為！」
黃武五年，範病卒. 長子先死，少子尚幼，於是業絕. 權追思之，募三州有能舉知術數如吳範、趙達者，封千戶侯，卒無所得.
範為人剛直，頗好自稱，然與親故交接有終始.
教廷諸屬國
教廷諸屬國（拉丁語：Civitas Ecclesiae），亦稱教皇國，位亞平寧中，都羅馬，故教宗所領也.
七二八年，倫巴底王路易特普蘭德以拉丁及其所屬捐獻羅馬主教，為教廷諸屬國之雛型，稱「聖彼得遺產」.
國號
教廷諸屬國本無國號，以其官語曰 Civitas Ecclesiae ，意則「諸城邦·屬教會」，故稱教廷諸屬國.
大日本史
大日本史者，水戶藩主德川光圀所撰也. 所載上起神武天皇肇基，下至後小松天皇統一南北，為日本國通史. 與史記同，亦紀傳體. 有本紀七十三，敘帝王事；列傳七十，載后妃、皇子、皇女、諸臣、將軍、將軍家族、將軍家臣、文學、歌人、孝子、義烈、烈女、隱逸、方技、叛臣、逆臣、諸蕃之情；志廿六，納神祇、氏族、職官、國郡、食貨、禮樂、兵、刑法、陰陽、佛事之文；表廿八，列臣連伴造、公卿、國郡司、檢非違使、將軍僚屬之書. 修史蕩蕩，歷時凡二百五十餘年.
跋文
大日本史　二百四十三卷版跋
各大日本史貳佰肆拾參卷，剞劂麤成而志表未備也. 齊昭 嘗謂：「帝大友實踐天位矣，而後世莫能知. 後醍醐帝南狩，實擁神器矣，而後世莫能辯明，不有直筆. 帝大友，終銜冤萬古. 而後醍醐帝，按劍之憤終不獲伸矣. 」若曰正閏之分，非臣子所當議，則神器之重，萬世寶鎮. 授受至嚴，以絕覬覦. 此乃天祖之所以肇鴻基於無窮者，凜凜乎可畏也，昭昭乎不可誣也. 大統所歸，惟神器是視. 則萬世之公論自有，不可欺者矣. 此斯書之，所以直書而不疑也. 是為跋.
嘉永四年辛亥五月　前權中納言從三位 源 齊昭 謹跋
大日本史　三百九十七卷版跋
吾祖義公，稟生武門，存心王室，夙慨綱紀之陵，夷修史以立一家之言. 回天捧日，志雖未酬，乎明倫正名，意竊有期焉. 貽廠丁寧，以繼以述. 迨于烈公、順公，校訂緝補，孜攻匪懈. 其紀傳既成，已獻之天闕，而志之與表，猶藏筐笥. 隨成隨上，又數次矣. 今也會皇化郅隆之際，爰始告其完成. 祖孫十世之志，於是乎伸，二百餘年之業，於是乎卒. 時運之會，豈其偶然哉. 抑義公之志，在垂鑑百世，以扶植人道也. 國順 辱承其裔，區區之誠，庶幾有補，淯埃豈敢謂答昭代之盛乎哉. 剞劂方竣，因書其後.
明治三十九年七月　侯爵 國順 順謹跋
春秋
《春秋》，魯史書也.
《漢藝文志》有《春秋》古經十二篇，經十一卷，《隋唐志》同古經十二篇. 十一卷者，本公羊穀梁二家所傳，吳士燮始為之注，《隋志》載焉. 又有賈逵春秋三家經訓詁十二卷，宋三家經二卷，《唐志》又有李鉉春秋二傳異同十一卷，李氏三傳異同例十三卷，馮伉三傳異同三卷，元和國子監修定春秋加減一卷. 士燮賈逵宋及李馮元和諸書，今皆不存，獨抱遺經者，莫適為正.
蓋公羊得立學官最先，穀梁次之，左氏最後，故士燮但注二家，不及左氏. 賈逵既立，左氏始通三家，逵燮并宋以下異同. 加減文字悉已亡佚，莫知其舉厝何也. 隋末唐初，左學特盛，二家浸微自杜預集解，左氏合經傳為一. 正觀十六年，孔穎達承詔修疏；永徽四年，長孫無忌等重上正義；丘明傳學愈微矣，而仲尼遺經無復單行. 學者或從杜解，抄出獨存左氏擯落二家，幸陸德明與穎達同時於太學自釋，音義並存，二家本書仍各注左氏別字顧，亦無決擇.
惟正元末，陸淳纂例列三傳經文，差繆凡二百四十一條，自言考校從其有義理者. 然往往亦言未知. 孰是兼恐差繆，不止二百四十一條，惜啖趙集傳今俱失墜，無從審覆耳. 昔司馬遷言《春秋》文成數萬張，晏曰《春秋》纔萬八千字，遷誤也.
諸家
後二者今不存矣.
獎忠體育館
獎忠體育館，筆建於一九六三年，處乎大韓民國首爾市中區獎忠洞. 方萬四千平米，能納人七千餘.
愛國獎券
愛國獎券，中華民國臺灣省之獎券也. 民國三十九年，國軍敗退臺灣，國困民乏，遂布此券，以集資金，渡時艱. 越三十七年，時局大易，民國復興於臺，且賭風日盛，遂止焉.
言談生成預訓變狀器
縮圖|其徽 言談生成預訓變狀器，電腦程式也，可與人對談，開放人工智能創之，知彼他三半、四為本，大語言、細筋網路學習為型，公佈乎壬寅年冬月初七. 稱人工智能，擅人言，語料殊鉅，算法高明，年來因勢利導，發展迅猛，學識淵博，對答如流，無異真人. 專事創作，如諷詩文、擬書郵、撰文稿、綴程序、助決策，不一而足. 公世五日，百萬用之，二月，用戶及億. 當今三半版本，免費可用；第四版，會員可及，個半時辰，可送訊息廿五也.
據
分類:人工智能
戈羅芙代爾
戈羅芙代爾，處乎澳大利亞維多利亞吉朗市郊，肇於十九世紀中，多德意志人，遂名德人鎮. 一戰間，澳德為敵，遂易今名. 今有口萬三千餘.
斷袖之癖
斷袖之癖，意男風也. 典出《漢書》.
漢哀帝好龍陽. 董賢乃御史兼大司馬，尤得帝寵. 帝、賢午休相擁而眠，帝醒憚驚賢，以劍割袖而起. 遂云「斷袖之癖」.
兼查
*
皴
皴，山水畫基本筆法（勾皴刷染點）之一，為表山脈筋骨, 營質感之法. 書嶺南山水多以披麻皴；書險峰多以斧劈皴；亦有卷雲皴荷葉皴諸類，因石而異.
張靖
張靖者，漢廣陵人，紘子也. 紘還吳，道病困，留靖箋曰：「自古有國有家者，鹹欲修德政以比隆盛世，至於其治，多不馨香. 非無忠臣賢佐暗於治體也，由主不勝其情，弗能用耳. 夫人情憚難而趨易，好同而惡異，與治道相反. 《傳》曰：『從善如登，從惡如崩』，言善之難也. 人君承奕世之基，據自然之勢，操八柄之威，甘易同之歡，無假取於人；而忠臣挾難近之術，吐逆耳之言，其不合也，不亦宜乎！則有釁，巧辯緣間，眩於小忠，戀於恩愛，賢愚雜錯，長幼失敘，其所由來，情亂之也. 故明君悟之，求賢如飢渴. 受諫而不厭，抑情損欲，以義割恩，上無偏謬之授，下無希冀之望. 宜加三思，含垢藏疾，以成仁覆之大. 」孫權觀之，流淚不止.
閔哀王
閔哀王立，姓金氏，諱明，元聖大王之曾孫也. 大阿飡忠恭之子，累官爲上大等，與侍中利弘，逼王殺之，自立爲王. 追諡考爲宣康大王，母朴氏貴寶夫人爲宣懿太后，妻金氏爲允容王后. 拜伊飡金貴爲上大等，阿飡憲崇爲侍中. 二月，金陽募集兵士，入淸海鎭，謁祐徵. 阿飡祐徵在淸海鎭，聞金明簒位，謂鎭大使弓福曰：「金明弑君自立，利弘枉殺君吾父，不可共戴天也. 願仗將軍之兵，以報君父之讎. 」弓福曰：「古人有言：『見義不爲，無勇. 』吾雖庸劣，唯命是從. 」遂分兵五千人，與其友鄭年，曰：「非子，不能平禍亂. 」冬十二月，金陽爲平東將軍，與閻長張弁鄭年駱金張建榮李順行統軍，至武州鐵冶縣. 王使大監金敏周出軍迎戰，遣駱金李順行，以馬軍三千突擊，殺傷殆盡.
二年，春閏正月，晝夜兼行，十九日，至于達伐之丘. 王聞兵至，命伊飡大昕大阿飡允璘嶷勛等，將兵拒之. 又一戰大克，王軍死者過半. 時，王在西郊大樹之下，左右皆散，獨立不知所爲，奔入月遊宅，兵士尋而害之. 群臣以禮葬之，諡曰閔哀.
陳端
陳端字子正，漢廣陵人也.
端與紘同郡，並見侍於孫策，參與謀謨. 早卒.
昭儀
昭儀為古中國宮中女官，為宮之嬪妃之號也. 始於西漢元帝，位視丞相，爵比諸侯矣. 三國魏主之妾下有昭儀，爵比縣侯. 後世皆用，然位不及漢魏時矣.
數理物理
<div style="border:1px solid #A3B1BF; background-color:#fff; text-align:center; line-height:1.2em; float:right; padding:0.5em 0em; margin:1em;"> 物理 幾何 是一家 共同攜手到天涯 黑洞 單極 窮奧秘 纖維 聯絡 織錦霞 進化方程 孤立異 對偶 曲率 瞬息 差 籌算竟有天人用 拈花一笑不言中 陳省身
數理物理者，以理論物理學，又以數學慎證之者也，是為數學一支，漸成主流.
論語
《論語》者，孔子應答弟子、時人及弟子相與言而接聞. 於夫子之語也，當時弟子各有所記. 夫子既卒，門人相與輯而論纂. 故謂之《論語》.
漢興有齊魯之說. 傳齊論者，昌邑中尉王吉少府宋畸. 御史大夫貢禹尚書令五鹿充宗膠東庸生. 唯王陽名家. 傳魯論語者，常山都尉龔奮、長信少府夏侯勝、丞相韋賢魯、扶卿前將軍蕭望之、安昌侯張禹. 皆名家. 張氏最後而行於世.
數理物理
門
蓋數理物理有此類：
古羅馬
羅馬，古名大秦，又名犁鞬，自號元老院與羅馬公民，以在海西，亦云海西國，又名拂菻，蓋始於公元前八世紀，始王乃羅慕路斯. 初起，立國於七山丘上，陽盛陰微，遂以宴為名，誘得鄰族薩比奈之婦女，由是得以繁衍. 並立元老院，以咨政事. 凡七王，首四王悉農民，後三王乃商賈. 至末王傲慢王，民病其敗行，遂起義，王不復立，以執政官代之，無有常人，簡立賢者，共和始建.
共和初，遣使希臘求習民主之法，立十二銅表法，旋許貴賤通婚，國日盛. 破伊托魯里亞諸邦，拓土百里，然民心日腐，高盧趁機進取，佔羅馬城，獨餘卡匹托爾山，國亡無日，民心遂合，許高盧金三百公斤，始息兵.
南充市
南充市，川北要邑也. 境多丘陵，渝水穿城而過. 夏濕熱，冬陰潮，口七百萬餘. 古來出黃柑，號稱果城. 果州綾享譽海外. 《三國志》成書在萬卷樓，至今仍見.
古羅馬
後大賢卡米勒斯當政，興革除弊，敗敵立盟. 國遂中興，混一北義. 至阿匹烏斯主政，築馳道，舉國無有不達之處，故古諺曰「條條大道通羅馬」.
南充市
沿革
巴|巴國故都也，後為秦閬中縣. 漢五年，析閬中置安漢縣，以報紀信捨身安漢. 初平元年為巴郡治. 建安六年巴郡更名巴西，遷治閬中. 隋開皇十八年以在漢充國縣南，更名南充. 唐屬果州. 宋起屬順慶府. 民國初為嘉陵道治，後廢道制，屬四川省. 一九五零年置專區，領周圍數縣，故縣境改市，其後多變. 一九九三年改今制，舊市即今三區焉.
古羅馬
又數十年，爭霸地中海，敗希臘、迦太基諸邦，威震四夷. 然為政者位高，國盛則權重，權重則心朽. 公元前百年間，內戰頻仍，權力更迭不斷. 先是凱撒、龐培、克拉蘇組「前三頭」同盟，然各懷鬼胎，遂敗盟以奪天下，終凱撒得位，旋死於元老之手. 俄而其侄屋大維與安東尼、雷必達二人組「後三頭」同盟，後復互戰，終屋大維得天下，元老冠之尊號奧古斯都. 奧古斯都者，羅馬皇帝也，共和國亡.
南充市
政區
市治在順慶區，下轄三區五縣，代管一市.
古羅馬
此間雖內戰不斷，仍拓土千里，高盧埃及塞琉西皆成行省，至帝政初，地方數千里，城四百餘，小國役屬者數十.
南充市
政區
三區曰順慶、高坪、嘉陵；五縣曰南部、西充、營山、儀隴、蓬安；閬中市屬省，以南充代管.
古羅馬
國內有松柏諸木百草. 人俗力田作，多種樹蠶桑. 皆髡頭而衣文繡，乘輜軿白蓋小車，出入擊鼓，建旌旗旛幟. 所居城邑，周圜百餘里. 宮室皆以水精為柱，食器亦然.
南充市
它典
分類:四川省區劃
古羅馬
其土多金銀奇寶，有夜光璧、明月珠、駭雞犀、珊瑚、琥珀、琉璃、琅玕、朱丹、青碧. 刺金縷繡，織成金縷罽、雜色綾. 作黃金塗、火浣布. 又有細布，或言水羊毳，野蠶繭所作也. 合會諸香，煎其汁以為蘇合. 凡外國諸珍異皆出焉. 以金銀為錢，銀錢十當金錢一. 與安息、天竺交市于海中，利有十倍. 其人質直，市無二價. 穀食常賤，國用富饒. 鄰國使到其界首者，乘驛詣皇都，至則給以金錢.
其帝常欲通使于漢，而安息欲以漢繒綵與之交市，故遮閡不得自達. 相傳，至桓帝延熹九年，安敦王遣使，自日南徼外獻象牙、犀角、瑇瑁，始乃一通焉.
其一西方天下，人民皆長大平正，有類中國，故古謂之大秦. 歷五賢帝，極盛而衰，災異及風雨不時，輒廢而更立.
至戴克里先為帝，亂局方終，更易國制，法東方君臣之禮，並立四帝共治制，然禍根遂種. 後其禪位，復歸田園，亂事又起，四帝混戰，終君士坦丁一世平定天下，創立新都君士坦丁堡，羅馬城漸衰. 其薨後數世，國二分，時盟時戰，西帝國終亡於蠻狄之手，永恒之城羅馬數遭兵革，財物盡去. 東帝國仗其城堅，且屢有明君，得延祚千年.
秦松
秦松字文表，漢廣陵人也. 與同郡人張紘並見侍於孫策，參與謀謨，隨擊劉勳、黃祖. 建安七年，曹操新破袁紹，下書責孫權質任子，權召議，而張昭、秦松猶而不決，及操南征，松同昭諫權迎曹，不得，會劉備入荊，權乘飛雲大船，與秦松同張昭、魯肅等十餘人共追送之，大宴會敘別. 然曹操之敗，張昭、秦松等為權責曰：「子布、文表諸人，各顧妻子，挾持私慮，深失所望. 」，後早卒.
青藏高原
青藏高原（北緯二十五度至四十度，東經七十四度至一百零四度），或曰青康藏高原，古稱三危，亞洲之高原，處青海、西康、西藏之地，世上至雄之原也. 海拔四千五百米，二百五十萬平方公里，冠以「世界屋脊」、「第三極」之名.
癸卯土國地動
二〇二三年正月十六夜，中東土耳其地震，殃其東南半壁並敘利亞，先是，鳥驚獸駭，天光閃藍，雷聲轟鳴，繼而滿目漆黑，地動山搖，未幾，再震，湧堆阜，裂溝渠，壞牆屋，壓人畜，百姓死傷無計，時暴雪酷寒，餘震不絕，救援乏力，埋廢墟者哀嚎，流離失所者凍餒，死傷枕藉，慘絕人寰也.
分類:土耳其史
戈羅芙代爾官立中學
戈羅芙代爾官立中學，或譯戈羅芙代爾公立中學，澳大利亞中學也. 處乎維多利亞州智朗市之郊戈羅芙代爾，居榮加拉大道中. 今有學生七百零八. 初立於一九七九年，名戈羅芙代爾技術高中，迨一九九一年，易名戈羅芙代爾普通中學. 二〇〇二年，始授日、印尼語之課. 迨二〇〇三年，今校長就，乃易今名. 二〇〇六年，始授漢語之課.
祁連山
祁連山為中國內主山之一也，位青藏高原北，跨甘肅青海，西為阿爾金山，東為蘭州興隆山，南為柴達木盆地青海湖，從西北至東南，數列並行之山以成，均海拔四千米上，長二千公里，寬二至五百公里，山中平原河谷踰十之三四.
名源匈奴語，「祁連」意為「天」，山此而得名「天山」；因位河西走廊之南，故名南山.
唐李白詩曰「明月出天山，蒼茫雲海間；長風幾萬里，吹度玉門關. 」，其所言「天山」即祁連山.
憲德王
憲德王立，諱彦昇，昭聖王同母弟也. 元聖王六年，奉使大唐，受位大阿飡. 七年，誅逆臣，爲迊飡. 十年，爲侍中. 十一年，以伊飡爲宰相. 十二年，爲兵部令. 哀莊王元年，爲角干. 二年，爲御龍省私臣，未幾爲上大等，至是，卽位. 妃貴勝夫人，禮英角干女也. 以伊飡金崇斌爲上大等. 秋八月，大赦，遣伊飡金昌南等，入唐告哀. 憲宗遣職方員外郞攝御史中丞崔廷，以其質子金士信副之，持節吊祭，冊立王爲開府儀同三司檢校太尉持節大都督雞林州諸軍事兼持節充寧海軍使上柱國新羅王，冊妻貞氏爲妃，賜大宰相金崇斌等三人門戟.
二年，春正月，以波珍飡亮宗爲侍中. 河西州進赤烏. 二月，王親祀神宮，發使修葺國內隄防. 秋七月，流星入紫微. 西原京進白雉. 冬十月，遣王子金憲章入唐，獻金銀佛像及佛經等，上言：「爲順宗祈福. 」流星入王良.
三年，春正月，侍中亮宗以病免，伊飡元興爲侍中. 二月，以伊飡雄元爲完山州都督. 夏四月，始御平議殿聽政.
五年，春正月，以伊飡憲昌爲武珍州都督. 二月，謁始祖廟，玄德門火.
七年，春正月，遣使朝唐，憲宗引見，宴賜有差. 夏五月，下雪. 秋八月己亥朔，日有食之. 西邊州郡大飢，盜賊蜂起，出軍討平之. 大星出翼軫間，指庚，芒長六許尺，廣二許寸.
八年，春正月，侍中憲昌出爲菁州都督，璋如爲侍中. 年荒民飢，抵浙東求食者一百七十人. 漢山州唐恩縣石長十尺，廣八尺，高三尺五寸，自移一百餘步. 夏六月，望德寺二塔戰.
九年，春正月，以伊飡金忠恭爲侍中. 夏五月，不雨，遍祈山川. 至秋七月，乃雨. 冬十月，人多飢死，敎州郡發倉穀存恤. 遣王子金張廉，入唐朝貢.
十年，夏六月癸丑朔，日有食之.
十一年，春正月，以伊飡眞元年七十，賜几杖，以伊飡憲貞病不能行，年未七十，賜金飾紫檀杖. 二月，上大等金崇斌卒，伊飡金秀宗爲上大等. 三月，草賊遍起，命諸州郡都督太守，捕捉之. 秋七月，唐鄆州節度使李師道叛，憲宗將欲討平，詔遣楊州節度使趙恭，徵發我兵馬. 王奉勑旨，命順天軍將軍金雄元，率甲兵三萬以助之.
十二年，春夏旱，冬飢. 十一月，遣使入唐朝貢，穆宗召見麟德殿，宴賜有差.
十三年，春，民饑，賣子孫自活. 夏四月，侍中金忠恭卒，伊飡永恭爲侍中. 菁州都督憲昌，改爲熊川州都督. 秋七月，浿江南川二石戰. 冬十二月二十九日，大雷.
十五年，春正月五日，西原京有蟲，從天而墮. 九日有白黑赤三種蟲，冒雪能行，見陽而止. 元順平原二角干，七十告老，賜几杖. 二月，合水城郡唐恩縣. 夏四月十二日，流星起天市，犯帝座，過天市東北垣織女王良至閣道，分爲三，聲如擊鼓而滅. 秋七月，雪.
十七年，春正月，憲昌子梵文，與高達山賊壽神等百餘人，同謀叛，欲立都於平壤，攻北漢山州. 都督聰明率兵，捕殺之. 三月，武珍州馬彌知縣女人産兒，二頭二身四臂. 産時天大雷. 夏五月，遣王子金昕，入唐朝貢，遂奏言：「先在大學生，崔利貞金叔貞朴季業等，請放還蕃，其新赴朝金允夫金立之朴亮之等一十二人，請留宿衛，仍請配國子監習業. 鴻臚寺給資粮. 」從之. 秋，歃良州獻白烏. 牛頭州大楊管郡黃知奈麻妻，一産二男二女，賜租一百石.
十八年，秋七月，命牛岑太守白永，徵漢山北諸州郡人一萬，築浿江長城三百里. 冬十月，王薨，諡曰憲德，葬于泉林寺北.
海拔
海拔者，地與海平面之高差也，常以均海平面為準量.
海平面之高因地而易. 其于中國大陸，準以黃海面之均高. 于臺灣，則準以基隆港東岸所設「臺灣水準原標」.
海拔至高者乃聖母峰，計有八千八百四十四點四三公尺.
海拔至低者乃馬里亞納海溝，合負一萬零九百一十一公尺.
鯱
鯱，亦作鯱鉾，海獸也，虎首魚身，見於日本古譚. 日人常以其像飾屋.
據
分類:古譚之生物
盈不足術
盈不足術，解盈虧之算法也，首出《九章算術》.
原問
問曰︰今有共買物，人出八，盈三；人出七，不足四. 問人數、物價各幾何？
答曰：七人，物價五十三.
法︰盈不足術曰：置所出率，盈、不足各居其下. 令維乘所出率，并，以為實. 并盈、不足為法. 實如法而一. 盈、不足相與同其買物者，置所出率，以少減多. 餘，以約法、實. 實為物價，法為人數.
他解
算家欲知盈不足，兩家互乘併為物，併盈、不足為人實數（被除數），分率相減餘為法（除數）， 法除物實為物價，法除人實人數目. （明程大位《算法統宗》）
今用
盈不足術，即今之線性插值法. 可得線性題正解，非線性題近解. 如求f(x)=0根之假借法、弦位法，即盈不足術所變也. 盈不足術後傳於大食與歐羅巴，成其解難題之法. 大食稱之契丹算法，或雙設法.
釋
實、法二者，今術曰除數、被除數云.
董賢
董賢，字聖卿，漢雲陽人也，成帝陽朔三年生. 父御史恭子. 初為太子舍人，哀帝即位，任他職. 帝於宮視賢，嗜其儀貌，拜為黃門郎.
帝寵賢，任大司馬，納其妹為昭儀，賢及其妻同侍帝於宮. 帝與賢同起同睡於龍榻. 賜賢財，任恭為少府、爵關內侯. 妻族任官，賢家僕皆受帝賜.
帝欲封賢為侯，相王嘉反對，曰：「往古以來，貴臣未嘗有此，流聞四方，皆同怨千人所指，無病而死」，嘉後獲罪，於獄絕食二十餘日，嘔血而死.
元壽二年，匈奴單于來朝，席於宴，見臣之賢年輕，甚怪，詢傳譯，帝令傳譯回曰：「大司馬年少，以大賢居位. 」單于信以為真，賀帝得賢臣.
帝於宴中笑視賢，曰「吾欲法堯禪舜，何如？」中常侍王閎諫帝不宜此想，帝默言，自此遠閎.
哀帝於賢治，國越加衰. 帝死，賢失勢. 漢平帝元始元年，外戚王莽藉太后之名義遂賢出宮，以賢年輕為由，罷其官職，賢與妻自盡，年二十二. 賢死，帝收賢財，其家人徙往遠處.
桃
桃，李之屬也. 《本草綱目》曰：「桃可作脯食，益顏色，肺之果， 肺病宜食之. 」
分類:李屬 分類:果
陳壽
壽少好學，師事同郡譙周，仕蜀為觀閣令史. 宦人黃皓專弄威權，大臣皆附之，獨壽不為之屈，由是屢被譴黜.
及蜀為魏滅，入仕魏. 晉司空張華愛其才，舉為孝廉，除佐著作郎，出補陽平令. 撰《蜀相諸葛亮集》，奏之. 除著作郎，領本郡中正. 撰魏吳蜀《三國志》，凡六十五篇. 夏侯湛時著《魏書》，見壽所作，便壞己書而罷，其為時所重如此.
張華將舉壽為中書郎，荀勖忌華而疾壽，遂諷吏部遷壽為長廣太守，壽以母老不就. 杜預將之鎮，復薦之於帝，由是授御史治書. 後數歲，起為太子中庶子，未拜. 壽又撰《古國志》五十篇、《益都耆舊傳》十篇，餘文章傳於世.
壽與王崇、壽良、李宓、李驤、杜烈同入京洛，為二州標俊. 五子情好未必能終. 惟崇獨以寬和，無所彼此.
元康七年病卒，時年六十五.
海平面
海平面為海之均高也. 其以準平面之高比來確，量之而難矣.
近有海平面升之勢. 據測，近年中國海平面升率為年二點五毫米，略高於全球海平面之升率.
海平面於地理量為高之準，如中國海平高以青島港為零準，臺灣海平高以基隆外海為零準.
潘濬
吳劉陽侯潘濬字承明，後漢武陵漢壽人也. 又作潘浚.
濬弱冠從宋仲子受學. 年未三十，荊州牧劉表辟為江夏從事. 時沙羨長贓穢不脩，濬殺之，一郡震竦. 後為湘鄉令，治甚有名.
劉備領荊州，以濬為治中從事. 備入蜀，留典州事.
呂蒙殺關羽，并荊州，拜濬輔軍中郎將，授以兵. 遷奮威將軍，封常遷亭侯.
孫權稱尊號，拜少府. 進封劉陽侯，遷太常. 五谿蠻夷叛，權假濬節，督諸軍討之. 濬信賞必行，法不可干，斬首蓋以萬數，自是群蠻衰弱，一方寧靜.
後濬與陸遜俱駐武昌，共掌留事，還復故.
時校事呂壹操弄威柄，奏按丞相顧雍、左將軍朱據等，皆見禁止. 濬詣建業，欲盡辭極諫. 至，聞太子孫登已數言之而不見從. 濬乃大請百寮，欲因會手刃殺壹，以身當之，為國除患. 壹密聞知，稱疾不行. 濬每進見，無不陳壹之姦險也. 由此壹寵漸衰，後遂誅戮.
赤烏二年，濬卒，子翥嗣. 濬女配建昌侯孫慮.
尹默
尹默字思潛，漢梓潼涪人也.
楊素
楊素，字處道，北周臨貞公敷之子也. 少落拓有大志，不拘小節. 世人多未之知，唯從祖寬深異之，毎謂子孫曰：「處道逸群絶倫，非常之器，非汝曹所逮. 」後與安定牛弘同志好學，研精不倦，多所通渉. 善屬文，工草隸書，頗留意風角. 美鬚髯，有英傑之表.
尹默
益部多貴今文而不祟章句，默知其不博. 乃遠遊荊州，從司馬德操、宋仲子等受古學. 皆通諸經史，又專精于《左氏春秋》，自劉歆條例，鄭眾、賈逵父子、陳元、方服虔注說，咸略誦述，不復按本.
楊素
大塚宰宇文護引爲中外記室，轉禮曹，加大都督. 周武帝親總萬機，素以其父守節陷齊，未蒙朝命，上表申理，至於再三. 帝大怒，命左右斬之. 素又言曰：「臣事無道天子，死其分也. 」帝悟其言，贈敷使持節、大將軍、譙、廣、復三州刺史，諡曰忠壯. 拜素車騎大將軍、儀同三司，漸見禮遇. 常令爲詔，下筆立成，詞義兼美. 帝嘉之，謂曰：「善相自勉，勿憂不富貴. 」素應聲曰：「臣但恐富貴來逼臣，臣無心圖富貴. 」
尹默
劉備定益州，領牧，以為勸學從事. 及立太子，以默為僕射以《左氏傳》授太子禪. 後主踐阼，拜諫議大夫. 丞相亮住漢中，請為軍祭酒. 亮薨，還成都，拜太中大夫，卒.
楊素
及平齊之役，素請率麾下先驅，帝從之. 賜以竹策曰：「朕方欲大相驅策，故用此物賜卿. 」從齊王憲與齊人戰於河陰，以功封淸河縣子，授司城大夫. 復從憲拔晉州，屯兵鷄棲原. 齊主以大軍至，憲懼，宵遁. 爲齊兵躡，衆多敗散. 素與驍將十餘人盡力苦戰，憲僅而獲免. 齊平，加上開府，改封成安縣公. 尋從王軌破陳將呉明徹於呂梁，行東楚州事. 封弟愼爲義安侯. 陳將樊毅築城泗口，素撃走之，夷毅所築城. 宣帝即位，襲父爵臨貞縣公，以弟約爲安成公. 尋從韋孝寬徇淮南.
阿難
阿難，阿難陀之略. 譯曰歡喜，慶喜. 斛飯王之子，釋迦牟尼之從弟，十大弟子之一. 生於佛成道之夜，佛壽五十五，阿難二十五歲時出家，從侍佛二十五年，受持一切佛法. 見中阿含第八侍者經，智度論三，文句二之上，阿彌陀經慈恩疏上. 阿難在佛十大弟子，以多聞第一. 增一阿含經三曰：「我聲聞中，第一比丘，知時明物，所至無疑，所憶不忘，多聞廣遠，堪忍奉上，所謂阿難比丘是. 」
楊素
及隋文帝爲丞相，素深自結納，帝甚器之，以爲汴州刺史. 至洛陽，會尉遲迥作亂. 滎州刺史宇文胄據武牢應迥，素不得進. 帝拜素大將軍，撃胄破之. 遷徐州總管，位柱國，封淸河郡公，以弟岳爲臨貞公. 及隋受禪，加上柱國，拜御史大夫. 其妻鄭氏性妬悍，素忿之曰：「我若作天子，卿定不堪爲皇后. 」鄭氏奏之，由是坐免.
阿難
分類:吠陀列傳 分類:西遊記
楊素
陳南康内史呂仲肅屯岐亭，正據江峽，於北岸纜岩綴鐵鎖三條，橫截上流，以遏戰船. 素與仁恩登陸倶發，先攻其柵；仲肅軍夜潰，素徐去其鎖. 仲肅復據荊州之延洲. 素遣巴蜒卒數千，乘五牙四艘，以檣竿碎賊十餘艦，遂大破之，仲肅僅以身免. 陳主遣其信州刺史顧覺鎭安蜀城，荊州刺史陳紀鎭公安，皆懼而走. 巴陵以東，無敢守者. 湘州刺史岳陽王陳叔愼請降. 素下至漢口，與秦孝王會，乃還. 拜荊州總管，進爵郢國公，眞食長壽縣千戸；以其子玄感爲儀同三司，玄獎爲淸河郡公；賜物萬段，粟萬石，加之金寶；又賜陳主妹、女妓十四人. 素言於上曰：「裏名勝母，曾子不入，逆人王誼前封郢，臣不願與同. 」於是改封越國公. 尋拜納言，轉内史令.
俄而江南人李稜等爲亂，以素爲行軍總管討之. 帝命平定日，男子悉斬，女婦賞征人，在陣免者從賤. 賊朱莫問自稱南徐州刺史，以盛兵據京口. 素舟師入自楊子津，進撃破之. 晉陵顧世興自稱太守，與其都督鮑遷等復來拒戰. 素逆撃破之，執遷，虜三千餘人. 進撃無錫賊帥葉皓，又平之. 呉郡沈玄懀、沈傑等以兵圍蘇州，刺史皇甫績頻戰不利，素率衆援之. 玄懀勢迫，走投南沙賊帥陸孟孫. 素撃孟孫於松江，大破之，禽孟孫、玄懀. 黝、歙賊帥沈雪、沈能據柵自固，又攻拔之.
江浙賊髙智慧自號東揚州刺史，呉州總管五原西元契鎭會稽，以其兵盛而降之. 智慧盡屠其衆，契自殺. 智慧有船艦千餘艘，屯據要害，兵甚勁. 素撃之，自旦至申，苦戰破之. 智慧逃入海. 躡之，從餘姚泛海趣永嘉. 智慧來拒戰，素撃走，賊帥汪文進自稱天子，據東陽，署其徒蔡道人爲司空，守樂安. 素進討. 悉平之. 又破永嘉賊帥沈孝徹. 於是歩道向天臺，指臨海郡. 遂捕遺逸，前後百餘戰，智慧遁守閩越. 上以素久勞於外，詔令馳傳入朝，加子玄感上開府，賜彩八千段. 素以餘寇未殄，恐爲後患，又自請行. 詔以素爲元帥，復乘傳至會稽.
代蘇威爲尚書右僕射，與高熲專掌朝政. 素性疎而辯，髙下在心，朝貴之内，頗推髙熲，敬牛弘，厚接薛道衡，視蘇威蔑如也. 自餘朝臣，多被陵轢. 其才藝風調，優於髙熲. 至於推誠體國，處物平當，有宰相識度，不如熲遠矣.
尋令素監營仁壽宮，素遂夷山堙穀，督役嚴急，作者多死，宮側時聞鬼哭. 及宮成，上令髙熲前視，奏稱頗傷綺麗，大損人丁. 帝不悅. 素懼，即於北門啓獨孤皇后曰：「帝王法有離宮別館，今天下太平，造一宮何足損費. 」後以此理諭上，上乃解. 於是賜錢百萬、綿絹三千段.
開皇十八年，突厥達頭可汗犯塞，以素爲靈州道行軍總管. 出塞討之，賜物二千段、黃金百斤. 先是諸將與虜戰，毎慮胡騎奔突，皆戎車歩騎相參，與鹿角爲方陣，騎在内. 素曰：「此乃自固之道. 」於是悉除舊法，令諸軍爲騎陣. 達頭聞之，大喜，以爲天賜，下馬仰天而拜，率精騎十餘萬至. 素奮撃，大破. 達頭被重創而遁，衆號哭而去. 優詔賜縑二萬匹及萬釘寶帶，加子玄感位大將軍，玄獎、玄縱、積善並上儀同.
素多權略，乘機赴敵，應變無方. 然大抵馭戎嚴整，有犯令者，立斬無所寬貸. 毎將臨寇，輒求人過失而斬之，多者百餘人，少不下數十，流血盈前，言笑自若. 及對陣，先令一二百人赴敵，陷陣則已，如不能陷而還，無問多少，悉斬之. 又令二百人復進，還如向法. 將士股栗，有必死心，由是戰無不勝，稱爲名將. 素時貴幸，言無不從. 其從素征代者，微功必録. 至於他將，雖大功，多爲文吏所譴卻. 故素雖嚴忍，士亦以此願從.
二十年，晉王廣爲靈、朔道行軍元帥，素爲長史，王卑躬交素. 及爲太子，素之謀也. 仁壽初，代髙熲爲尚書左僕射，賜良馬十匹、牝馬二百匹、奴婢百口. 其年，以素爲行軍元帥，出雲中撃突厥，連破之. 突厥走，追至夜及之. 將復戰，恐賊越逸，令其騎稍後，於是親將兩騎並降突厥二人與虜並行，不之覺也. 侯其頓舍未定，趣後騎掩撃，大破之. 自是突厥遠遁，磧南無復虜庭. 以功進子玄感位柱國，玄縱爲淮南郡公，賞物二萬段.
及獻皇后崩，山陵制度多出於素. 上善之，下詔曰：「君爲元首，臣則股肱，共理百姓，義同一體. 上柱國、尚書左僕射、仁壽宮大監、越國公素，志度恢弘，機鑒明遠，懷佐時之略，包經國之才. 王業初基，霸圖肇建，策名委質，受脤出師，禽翦凶魁，克平虢、鄭. 頻承廟算，揚旌江表；毎稟戎律，長驅塞垣. 南指而呉越肅淸，北臨而獯獫摧服. 自居端揆，參贊機衡，當朝正色，直言無隱. 論文則詞藻從橫，語武則權奇間出，既文且武，唯朕所命. 任使之處，夙夜無怠. 獻皇后奄離六宮，遠日雲及，塋兆安厝，委素經紀. 然葬事依禮，唯卜泉石，至如吉凶，不由於此. 素義存奉上，情深體國，欲使幽明倶泰，永保無窮. 以爲陰陽之書，聖人所作，禍福之理，特須審愼. 乃遍暦川原，親自占擇，志圖元吉，孜孜不已. 遂得神皋福壤，營建山陵. 論素此心，事極誠孝，豈與平戎定寇，比其功業，若不加褒賞，何以申茲勸勵. 可別封一子義康郡公、邑萬戸，子子孫孫承襲不絶，餘如故. 」並賜田三十頃、絹萬匹、米萬石；金缽一，實以金；銀缽一，實以珠；並綾錦五百段.
時素貴寵日隆. 其弟約、從父文思、弟紀及族父異並尚書、列卿，諸子無汗馬勞，位柱國、刺史. 家僮數千，後庭妓妾曳綺羅者以千數；第宅華侈，制擬宮禁. 有鮑亨者善屬文，殷胄者工草隸，並江南士人，因髙智慧沒爲奴. 親戚故吏，布列淸顯. 其盛近古未聞. 煬帝初爲太子，忌蜀王秀，與素謀之，構成其罪，後竟廢黜. 朝臣有違忤者，雖至誠體國如賀若弼、史萬歳、李綱、柳彧等，素皆陰中之. 若有附會及親戚，雖無才用，必加進擢. 朝廷靡然，莫不畏附. 唯兵部尚書柳述，以帝婿之重，數於上前面折素. 大理卿梁毗，抗表言素作威作福. 上漸疎忌之，後因出敕曰：「僕射，國之宰輔，不可躬親細務，但三五日一度向省評論大事. 」外示優崇，實奪之權，終仁壽之末，不復通判省事. 上賜王公已下射，素箭爲第一，上手以外國所獻金精盤價直巨萬以賜之. 四年，從幸仁壽宮，宴賜重疊.
會漢王諒反，遣茹茹天保往東蒲州，燒斷河橋，又遣王𨈭子並力拒守. 素將輕騎五千襲之. 潛於渭口宵濟，比明撃之. 天保敗，𨈭子懼，以城降. 有詔徴還. 初素將行，計日破賊，皆如所量. 帝於是以素爲并州道行軍總管、河北道安撫大使，討諒. 時晉、絳、呂三州並爲諒城守，素各以二千人縻之而去. 諒遣趙子開擁衆十餘萬，築絶徑路，屯據髙壁，佈陣五十里. 素令諸將以兵臨之，自以奇兵深入霍山，縁崖谷而進，直指其營，一戰破之，諒所署介州刺史梁修羅屯介休，聞素至，懼，棄城而走. 進至淸源，去并州三十里. 率其將王世宗、趙子開、蕭摩訶等來拒戰，又撃破之，禽蕭摩訶. 退保并州，素進兵圍之. 諒窮而降，餘黨悉平. 帝遣素弟修武公約齎手詔勞，素上表陳謝. 其月，還京師. 從駕幸洛陽，以素領營東京大監. 以平諒功，拜其子萬石、仁行、侄玄挺皆儀同三司，賚物五萬段、羅綺千匹、諒之妓妾二十人.
大業元年，遷尚書令賜東京甲第一區、物二千段，尋拜太師，餘官如故. 前後賞錫不可勝計. 明年，拜司徒，改封楚公，眞食二千五百戸. 其年病薨，諡曰景武. 贈光祿大夫、太尉公、弘農河東絳郡臨汾文城河内汲郡長平上黨河十郡太守，給轀輬車、班劍三十人、前後部羽葆鼓吹、粟麥五千石、物五千段，鴻臚監護喪事. 帝又下詔立碑，以彰盛美. 素嘗以五言詩七百字贈番州刺史薛道衡，詞氣穎拔，風韻秀上，爲一時盛作. 未幾而卒，道衡歎曰：「人之將死，其言也善，若是乎！」《集》十巻.
素雖有建立策及平楊諒功，然特爲帝猜忌，外示殊禮，内情甚薄. 太史言楚分野有大喪，因改封素於楚. 寢疾之日，帝毎令名醫診侯，賜以上藥；然密問醫人，恆恐不死. 素又自知名位已極，不肯服藥，變不將愼. 毎語弟約曰：「我豈須更活邪？」素貪財貨，營求産業，東西京居宅侈麗，朝毀夕復，營繕無已. 爰及諸方都會之處，邸店水磑田宅以千百數. 時議以此鄙之.
分類:隋列傳
陸禕
陸禕者，吳吳郡吳縣人，左丞相凱子也.
禕初為黃門侍郎，出領部曲，拜偏將軍.
凱亡後，入為太子中庶子.
右國史華核表薦禕曰：「禕體質方剛，器干強固，董率之才，魯肅不過. 及被召當下，逕還赴都，道由武昌，曾不回顧，器械軍資，一無所取，在戎果毅，臨財有節. 夫夏口，賊之沖要，直選名將以鎮戍之，臣竊思惟，莫善於禕. 」
亞爾斯蘭戰記
《亞爾斯蘭戰記》，日本國文士田中芳樹所作小說也. 平成三年八月十七日，以著述改動畫初映，至七年七月廿一日終，凡六部. 二十七年四月五日，該作復映，阿部記之導演，上江洲誠監督之. 二十八年八月廿一日終幕，凡二部.
概述
海外有一國，喚曰「帕爾斯」，其國物阜民豐，兵勢威盛. 又總扼大陸之衝要，享互市貿易之利. 帕爾斯曆三百二十年，鄰國魯西達尼亞入寇. 未幾，陷王都，國王安德拉寇拉斯與眾臣皆俘. 太子亞爾斯蘭率萬騎長達龍亡命，俄召軍師那爾撒斯入幕，遂求賢於四方，並以克復舊土為志.
要角
分類:平成動畫 分類:日本小說
詩經
詩經，或曰詩三百. 本稱詩，漢武帝獨尊儒術，列為經典，故曰經.
泛錄詩也. 分風、雅、頌，合三百有五. 詩人不可考，蓋自周初，中原周圍，皆有產詩. 至春秋間，孔子正樂，刊定三百又五篇，又六篇笙詩有目無辭，遂成. 至有漢，列當六經.
詩廣錄周代之謳，為文學之始. 史記謂古有詩三千，孔子刪詩而成三百，然左傳載子未弱冠已有詩集，故事不可考.
風
詩之風曰十五國風，廣錄周南、召南、邶、鄘、衛、王、鄭、檜、齊、魏、唐、秦、豳、陳、曹街巷歌謳. 乃自於王官采詩，使王知民情而後仁政. 共百又六十篇.
頌
頌分周頌、魯頌、商頌，為祭祀頌歌. 共四十篇. 蓋周頌先昭、穆間成；魯頌為魯僖公時作，蓋魯為周公旦後，得享天子祀樂；商頌成於周初宋. 宋，商嗣，故其所言烈祖，商之君也. 其述成湯之德，而不言周祖也.
傳習
詩先孔子時，與書並稱尚. 《左傳》記諸侯、大夫言語，咸引詩為對. 至於孔子樂正，筆削之，遠鄭、衛之淫聲，成三百有五篇. 子嘗云：「不學詩，無以言」又曰：「詩可以興，可以觀，可以群，可以怨，邇之事父，遠之事君，多識鳥獸草木之名. 」足見子之重詩也.
子歿後，文學子游、子夏之徒傳詩，以子夏為著，傳於荀卿，荀子傳魯人毛亨，亨傳趙人毛萇，亨、萇為作《詩傳》、《詩序》，是為《毛詩》，即今之詩經本也. 《毛詩》為古文詩，漢時私傳民間.
秦燔書，獨詩易記誦，得全. 至於漢，始敢以隸字書於竹帛，遂有今文詩. 解詩者三家：魯人申公、齊轅固生、燕人韓嬰立於學官，稱《三家詩》. 三家之詩今不傳，獨《韓詩外傳》存焉，多記逸事，有類劉向《新序》，敍事之後，復引詩為證.
東京間，鄭眾、馬融、鄭玄咸治詩經，以玄為最，因毛詩作《毛詩箋》，又為《毛詩譜》. 至是《毛詩》始興，而《三家詩》微.
魏晉之後，天下紛亂，學者流離，然治詩者咸宗鄭氏，以至隋唐.
元、明重理學，故用《集傳》列於五經大全. 清|清代考據大盛，注《詩》者不下百家. 迨於近世，錢鍾書、聞一多亦好《詩》，時有新意焉.
中華人民共和國立，以《詩》屬辭章文學，異於他經，不令廢之，猶選《詩》啟蒙也.
王維
王維，字摩詰，唐太原祁人，系出太原王氏支流河東王氏. 周長安元年生. 九歲知屬辭，與弟縉齊名，資孝友. 開元初，擢進士，調大樂丞，坐累為濟州司倉參軍. 張九齡執政，擢右拾遺. 歷監察御史. 母喪，毀幾不生. 服除，累遷給事中.
安祿山反，玄宗西狩，維為賊得，以藥下利，陽瘖. 祿山素知其才，迎置洛陽，迫為給事中. 祿山大宴凝碧池，悉召梨園，諸工皆泣，維聞悲甚，賦詩悼痛. 賊平，皆下獄. 或以詩聞行在，時縉位已顯，請削官贖維罪，肅宗亦自憐之，下遷太子中允. 久之，遷中庶子，三遷尚書右丞.
縉為蜀州刺史未還，維自表己有五短，縉五長，臣在省戶，縉遠方，願歸所任官，放田里，使縉得還京師. 議者不之罪. 久乃召縉為左散騎常侍. 上元二年卒，年六十一.
維工草隸，善畫，名盛於開元、天寶間. 別墅在輞川，地奇勝，有華子岡、欹湖、竹里館、柳浪、茱萸沜、辛夷塢，與裴迪游其中，賦詩相酬為樂，世譽之詩佛. 喪妻不娶，孤居三十年. 母亡，表輞川第為寺，終葬其西.
評
《歷代名畫記》曰︰「維有高致信佛，理以水木琴書自娛. 工畫山水，體涉今古清源寺壁上，畫輞川，筆力雄壯. 」
《唐國史補》曰︰「王維畫品，妙絕於山水平遠，尤工今昭，國坊庾敬，休屋壁有之. 」
《唐朝名畫錄》云︰「維山水松石，蹤似吳生，而風致標格特出. 今京都千福寺西塔院，有掩障一合，畫青楓樹一圖，復畫《輞川圖》，山谷鬱鬱，盤盤雲水飛動，意出塵外，怪生筆端慈恩寺東院與畢庶子，鄭廣文各畫一小壁，時號三絕. 」
按《東坡集》︰「宋蘇軾云︰『味摩詰之詩，詩中有畫. 觀摩詰之畫，畫中有詩. 』
據
分類:畫家
虎之穴
虎之穴，亦稱虎穴，商店也，賣漫畫. 所售漫畫，多爲漫畫同人誌，亦有售世之漫畫、動畫之映像、音樂之光碟云. 西元一九九四年六月創業.
分類:平成企業‎
阿巴諾湖
阿巴諾湖（義大利文：Lago Albano）在義大利拉齊奧阿巴尼山. 長三公里半、寬二公里又三百米，至深百七十米. 近羅馬，教宗有岡多菲堡於湖上，以為避暑地，故亦作岡多菲堡湖（義大利文：Lago di Castel Gandolfo）.
陸式
陸式者，漢吳郡吳縣人，胤子也.
父卒，式嗣. 為柴桑都督、揚武將軍.
天策元年，與從兄禕俱徙建安.
天紀二年，召還建業，復將軍、侯.
珍珠奶茶
珍珠奶茶者，又名粉圓奶茶、波霸奶茶，臺灣之飲也，一九八十年代，創於臺南、臺中兩地. 合粉圓、紅茶、乳精、砂糖、水五者而成，其乳精可代以牛乳、乳散、杏乳、揚乳，其茶紅、綠、烏龍咸可. 式樣繁多，風味品眾.
沿革
珍珠奶茶之創，眾說紛紜. 臺南翰林茶館，自稱店主涂宗和，見白粉圓於鴨母寮墟，遂得神思，烹而投諸奶茶，得之一九八六年，越二月而改為黑粉圓；臺中春水堂人文茶館，自稱店工林秀慧，兒時好粉圓之食，試投諸冰奶茶、檸檬紅茶，遂得之一九八七年. 或云，珍珠奶茶出乎煎蕊，首創於英屬馬來亞者. 一九九〇年代，興於東亞、東南亞， 尤以越南為盛. 東亞人居海外者，或以為文幟.
據
分類:飲
石寶
石寶者，宋福州人，施耐庵所作《水滸傳》之角也. 宣和中，從方臘舉事於杭州. 寶有膂力，曉兵法，善使劈風刀，兼諳流星錘. 臘既僭王號，授南離大將軍，隸太子方天定節制.
印度尼西亞
印度尼西亞，簡稱印尼，國在南海之南. 都雅加達，東臨太平洋，西眺印度洋. 方三十萬又九千九百八十八畝，口兩億四千萬. 屬熱帶雨林氣候，終年如夏. 民多信回教、語南島言，亦有華人.
石寶
分類:水滸傳
印度尼西亞
地方
舉國凡廿九省、四特區、一京畿特區，茲列如下：
陸胤
陸胤字敬宗，漢吳郡吳人，嘉興侯凱弟也. 始為御史、尚書選曹郎. 太子和聞其名，待以殊禮. 會全寄、楊竺等阿附魯王霸，與和分爭，陰相譖構，胤坐收下獄，楚毒備至，終無他辭. 事平，為衡陽督軍都尉.
神武王
神武王立，諱祐徵，元聖大王孫均貞上大等之子，僖康王之從弟也. 禮徵等旣淸宮禁，備禮迎之，卽位. 追尊祖伊飡禮英 爲惠康大王，考爲成德大王，母朴氏眞矯夫人爲憲穆太后，立子慶膺爲太子，封淸海鎭大使弓福爲感義軍使，食實封二千戶. 利弘懼，棄妻子，遁山林，王遣騎士，追捕殺之. 秋七月，遣使如唐，遺淄靑節度使奴婢. 帝聞之矜遠人，詔令歸國. 王寢疾，夢利弘射中背，旣寤，瘡發背. 至是月二十三日，薨，諡曰神武，葬于弟兄山西北.
陸胤
赤烏十一年，交阯、九真夷賊攻沒城邑，交州騷動. 以胤為交州刺史、安南校尉. 胤入南界，喻以恩信，賊帥百餘人，并民五萬餘家，莫不稽顙，交域清泰. 加安南將軍. 復討蒼梧建陵賊，破之.
永安元年，徵西陵督，封都亭侯，後轉左虎林. 中書丞華覈上書薦焉.
卒，子式嗣.
乾隆
乾隆，清高宗愛新覺羅弘曆之年號也. 始於一七三六年，止於一七九五年，凡六十年. 清仁宗登基後改元嘉慶，然宮內仍用乾隆號，直至一七九九年.
元朗區
沿革
自明屬新安縣，舊作圓蓢，其地平圓也. 光緒廿四年，英國借新界. 借約定不得干鄉人事，故元朗人事如舊. 一九零七年，屬理民府. 一九一零年屬北約理民府. 一九四七年自北約析置元朗理民府，始成一區. 一九八一年，區議會立，理民府改政務處，區界始定. 一九九七年，英國還香港予中國，乃更號民政事務處.
元朗建墟，始大橋墩墟. 清初遷界，墟遂廢. 馳禁後，以錦田進士鄧文蔚封地設墟，乃遷今舊墟址. 一九一五年，元朗新墟立，今元朗新市鎮處也. 青山公路穿市而過，至今興旺未衰也.
漢少帝懿
漢少帝懿，肅宗中子濟北惠王子也，初封北鄉侯. 延光四年孝安崩，閻皇后不立帝子保，改以懿為皇帝，自為太后，封保為濟陰王. 自是閻氏聯宦者江京專擅國政.
在位二百餘日崩. 孫程等誅京及閻氏，立濟陰王保為皇帝.
陸凱
吳嘉興侯陸凱字敬風，漢|後漢吳郡吳縣人，丞相遜族子也. 黃武中為永興、諸暨長，所在有治跡，拜建武都尉，領兵. 雖統軍眾，手不釋書. 好《太玄》，論演其意. 赤烏中，除儋耳太守，討朱崖，斬獲有功，遷建武校尉.
五鳳二年，討山賊陳毖於零陵. 克捷，拜巴丘督、偏將軍，封都鄉侯，轉武昌右部督，與諸將共赴壽春；還，累遷蕩魏、綏遠將軍.
孫休即位，拜征北將軍，假節領豫州牧.
孫皓立，遷鎮西大將軍，都督巴丘，領荊州牧，進封嘉興侯.
寶鼎元年，遷左丞相. 或曰是年十二月，凱與大司馬丁奉、御史大夫丁固謀，欲廢皓立孫休子，不果.皓時徙都武昌，命百姓溯流供給，又政事多謬，黎無窮匱，凱上疏陳明利害. 皓遣親近趙欽口詔報凱前表曰：「孤動必遵先帝，有何不平？君所諫非也. 又建業宮不利，故避之，而西宮室宇摧朽，須謀移都，何以不可徙乎？」凱復上疏. 然吳人多不聞凱有此表，虛實難明.時何定佞巧便辟，貴幸任事，凱面責之. 定大恨凱，思中傷之，凱終不以為意. 皓常以凱數犯顏忤旨，加何定譖之，既以重臣，難繩以法，又陸抗時為大將在疆場，故以計容忍. 抗卒，竟徙凱家建安郡.
建衡元年，疾病. 皓遣中書令董朝問所欲言，凱陳：「何定不可任用，宣授外任，不宜委以國事. 奚熙小吏，建起浦裡田，欲復嚴密故跡，亦不可聽. 姚信、樓玄、賀劭、張悌、郭逴、薛瑩、滕脩及族弟陸喜、陸抗，或清白忠勤，或姿才卓茂，皆社稷之楨干，國家之良輔. 願陛下重留神思，訪以時務，各盡其忠，拾遺萬一. 」遂卒. 時年七十二. 有子禕.
凱性不好人視己，群臣侍見，精莫敢進.
華盛頓
佐治華盛頓，維珍尼亞人也，一七三二年二月二十二日生. 父奧古斯丁，善商財利，凡二娶，原配蒲脱勒真，生有四子；迨蒲氏亡，續妻褒馬利，復生五子，佐治為長. 幼，母誨之，迨八歲，師和柏，莫明焉. 復師維廉，始通數理之學，並得處世立身之道. 年十一，父憂，承剌帕罕諾克櫻桃園二百八十畝、第泊倫及腓特烈堡之部分、黑奴十人.
年十六，去母就兄. 其兄魯連士，久從軍伍，文質彬彬，雖非同母所出，友弟尤甚. 華氏從之，文學、軍事之學俱進. 明年，為非耳法克斯量土，得財不鮮. 俄而其兄魯氏卒，華氏盡得其產，生活遂無憂耳.
年二十二，受維珍尼亞總督丁尉狄命，拒法人於俄亥俄，雖得土人之助，竟無功而還. 尋上書，言法人之惡，丁氏怒，遂軍法人. 戰於大原，法帥約蒙吠爾雖亡，華氏竟敗，以和約終. 法師既退，英人敗盟立堡，華氏不齒，請辭. 越明年，法師來犯，復任陸軍上校，挽英師於既倒，俄主立堡疊廿二於邊，並軍二千，以絕法人之望. 總督丁氏妒其才，罔聞之. 越三年，丁氏去職，新總督郎登始納其言，法人遂無復為患耳. 方是時，華氏體力日萎，遂復歸田.
年二十八，妻孀婦瑪大. 瑪大富甲維州，大利華氏之業. 瑪大之子，華氏視如己出，足見其氣度之廣.
英法交戰逾年，國困民乏，英王猶不思過，詔令殖民地交納印花稅，遂致民心思變. 後印花稅雖廢，雜稅尚存，名目繁多，苦民尤甚，卒致波士頓茶黨之事，起義之勢遂成. 一七七五年五月十日，殖民地之民不堪英廷之暴，終起兵反之，攻波士頓邦克山，雖敗，革命莫可止耳. 六月十五日，眾舉華盛頓為帥，華氏臨危受命，以必死之志，將軍抗英，開殖民地革命之先耳.
華氏初戰英師，固守山峰，以俟精兵、火銃之補. 越七月，議會始資之精兵萬四千，火銃足數. 遂敗英師，得達徹斯特山. 一七七六年七月四日，《美國獨立宣言》布，由是殖民地立國，莫從英國耳. 惜乎議會憚華氏擁兵自重，莫之練精兵與，華氏所部，散兵游勇多甚，莫能久戰，且英帥霍維足智多謀，華氏遂連敗焉. 迨霍維去，始見轉機. 一七八零年六月十七日，華氏大敗英將革靈吞於蒙穆斯，先是得富蘭克林之助，說法國助焉，竟成，由是大局逆轉. 明年八月，華氏圍約克鎮，劇戰十餘日，英師卒降，大局遂定. 一七八二年，巴黎和議，美國獨立戰爭終.
美國初立，諸州各自為政，無有元首，政不通，人不和，速亡之危日甚. 眾遂舉華氏為議長，議立新憲，明定國是，立總統總理國政，設參眾兩院制輔之. 並緊合諸州，安撫百姓，以求長治久安. 一七八九年四月十四日，華氏就任首任總統.
既為總統，立內閣，以哈密爾敦司財政，傑弗遜司政務，諾克斯主軍務，藍多爾夫主司法. 未幾，國會立，華氏疏議九事，曰立府兵、曰布教育、曰一金融、曰護版權、曰定國籍、曰倡郵政、曰備外交、曰和土人、曰舉公債，舉國和之. 其令多行，惟課稅之事，爭議多甚，動亂四起，遂出兵萬五千，卒靖之. 俄越四年，華氏連任總統，是時法國革命日烈，所行之事，大異美國之舉，華氏惡之，遂敗盟，守中立. 迨去職，歸隱田園，不復問政. 雖美法殆戰，臨危受命大元帥，卒和議.
一七九九年，病卒，年六十八.
評騭
徐繼畬曰︰「華盛頓，異人也. 起事勇於勝、廣，割據雄於曹、劉. 既已提三尺劍，開疆萬里，乃不僭位號，不傳子孫，而創為推舉之法，幾於天下為公，駸駸乎三代之遺意. 其治國崇讓善俗，不尚武功，亦迥與諸國異. 余嘗見其畫像，氣貌雄毅絕倫. 嗚呼！可不謂人傑矣哉. 」
漢孝安皇帝
鄧氏以竇氏孤而亡，故聯閹寺而得存. 帝既長，而未得親政，至永寧二年鄧太后崩，帝詔滅鄧氏，始自為天子. 鄧氏雖亡，而后族閻氏干政不息. 帝雖持國柄，終日玩樂，朝政日敗.
安帝之世，災異頻仍，羌人侵於西京，竟於漢末；杜預起於田野，為禍十年. 漢德日衰.
延光四年，崩於南陽巡狩間，年僅卅二. 葬恭陵. 遺子一名保，閻皇后廢之，改立濟北惠王子北鄉侯懿為皇帝. 二百日崩，復立保為皇帝.
嘗立廟號恭宗，初平間除.
水星領航士
《水星領航士》，漫畫也，天野梢作. 西元二千有二年始載，越三載冬製為動畫. 合有漫畫十四冊，中有二為首部曲，所以述本篇故事. 動畫凡製三部. 別有小說二冊，藤咲亞由菜等合著.
故事
事在二千三百有一年，水無燈里自東京抵水星. 水星者，昔熒惑也，可為人居已百有五十年. 大洋廣佈，陸地僅十一. 其上有新威尼斯，乃倣威尼斯而成，水道縱橫，不通車輛. 慕古而興，遊人樂至. 領航士以貢多拉，伴遊於城中. 燈里抵水星，住新威尼斯，仕於亞利亞公司，為領航士事. 雖隻身在外，而其善待人，結交者多矣.
人物
水星異於地球，其上多大洋，而去日甚遠，故年廿四月，至春夏之間，潮水高漲，常淹陸地. 有空島焉，蓋初抵之人所居，亦以熱水星，以容人居. 熱水星者，看火人也. 火星本小，其重力僅地球之三一，故在地下深處，有地重管理人，藉重力石三倍火星之力. 亦有追風傳貨人，以新威尼斯及空島不通車輛，故以空中機車為速遞之事. 領航士則為新威尼斯專有. 以其水道交錯，以貢多拉載客遊於城中. 營其事者有三，曰亞利亞、曰姬屋、曰橘色行星. 皆以藍眼貓為瑞，稱為社長. 其衣尚白，亞利亞鑲藍、姬屋鑲紅、橘色行星鑲黃. 女子專任，立於貢多拉後，以槳划船，並習新威尼斯故事、名勝，以告來客. 亦有通船歌以娛客也. 分為三級，自下而上曰雙手套、單手套、無手套. 具手套者，非有導師在側不得營業. 而其手套之設，實以防領航士龜手也. 無手套者，通曉水文，知悉槳法，故手套無用.
亞利亞公司
亞利亞公司，本天地秋乃所創. 雖知名於新威尼斯，而不張大. 故公司僅二人已.
姬屋
姬屋，葛蘭基斯塔氏所營，為至久者也. 色尚紅，其廈有一大「姬」字在牆上，是其公司徽號也.
橘色行星
橘色行星為新威尼斯至大者. 色尚黃，所居有若城堡，營學校以求才.
譽
二〇〇七年最萌角色大會，艾莉西亞側身三十二強，以五百九十七票敗《魔法少女奈葉》之夏瑪爾及《歡迎光臨NHK》之中原岬. 後為《薔薇少女》之水銀燈所敗，猶得七百三十六票.
燈里、藍華、愛麗絲、愛皆晉至二回戰. 晃及雅典娜亦得晉本戰.
它典
分類:平成漫畫 分類:平成動畫 分類:平成小說
漢孝平王皇后
漢孝平王皇后，父王莽. 莽欲從霍光故事，以女為后. 太皇太后初意不欲，後不得已許之. 元始三年，王太皇太后令長樂宮少府、宗正、尚書令納采，三公以下皮弁素積告宗廟，次年迎於王家，自上林苑延壽門入未央宮前殿受拜，成禮為漢平帝皇后，時年九歲.
五年，帝為莽弒，立孺子嬰，尊王皇后為皇太后. 莽罷漢政，后為定安公太后，惡莽之所為，常稱病不會. 莽憂之，欲擇人改嫁，改封黃皇室主，命世族詣問疾. 后忿怒，笞鞭其旁侍御. 乃罷.
莽既敗，兵焚未央宮，后嘆曰：「何面目以見漢家！」投火而崩，年僅廿八.
蘇洵
蘇洵，字明允，宋眉州眉山人，唐宋古文八大家之一，真宗大中祥符二年生. 因家有老人泉，梅堯臣為之作詩，故自號老泉. 年二十七始發憤為學，歲餘舉進士，又舉茂才異等，皆不中. 悉焚常所為文，閉戶益讀書，遂通《六經》、百家之說，下筆頃刻數千言.
至和、嘉祐間，與二子軾、轍皆至京師，翰林學士歐陽修上其所著書二十二篇，既出，士大夫爭傳之，一時學者競效蘇氏為文章. 所著《權書》、《衡論》、《機策》，文多不可悉錄. 宰相韓琦見其書，善之，奏於朝，召試舍人院，辭疾不至，遂除祕書省校書郎. 會太常修纂建隆以來禮書，乃以為霸州文安縣主簿，與陳州項城令姚闢同修禮書，為《太常因革禮》一百卷. 書成，方奏未報，卒，年五十八. 賜其家縑、銀二百，子軾辭所賜，求贈官，特贈光祿寺丞，敕有司具舟載其喪歸蜀. 有文集二十卷、《諡法》三卷.
《書史會要》曰︰「老泉工書法，氣韻有餘，蜀人不能書. 元祐間，軾以字畫名世，其實濫觴於洵. 」
代數學
代數學者，數學之支也，蓋為對稱之學. 此學自究方程解而來，以究結構為本，演算為用耳.
蘭芳共和國
蘭芳大統制共和國 ，古邦國也，在今婆羅洲.
昔以蘭芳公司自稱，欲附清而不得 ，乃稱受清之封，使荷人莫敢擊之. 及法併越南，荷人乃侵，遂亡其國.
據
分類:東南亞史
學園喧囂
學園喧囂者，日本少年漫畫也，小林盡著. 二〇〇二年十月二十二日，初載於週刊少年雜報，至於二〇〇八年七月二十三日，皆錄於單行本二十二卷，講談社刊行焉. 續書學園喧囂Z，二〇〇八年八月二十日載於殊雜誌，至於次年五月二十日. 其事屬羅曼喜劇， 要角皆日本高中學生也，所述乃擇對三難，情人塚本天滿、播磨拳兒、烏丸大路三人. 常跳脫現實，以求滑稽. 聲名頗盛，數改他作. 東京電視臺映其動畫，自二〇〇四年十月至於二〇〇五年四月. 十二月，影帶學園喧囂：補習行. 動畫次篇，曰學園喧囂：次季者，映於二〇〇六年四月，至於六月. 復有二輯，曰學園喧囂：三季者，同售於漫畫卷二十一、二十二. 電玩者，面世者三，屬娛驛二者，一佈於二〇〇五年七月，一佈於二〇〇六年七月；屬袖珍娛驛者，佈於二〇〇五年. 其輕小說二卷，時田廣子作之，而小林盡繪焉，一付梓於二〇〇四年四月，一二〇〇七年十二月；導讀四卷，編者纂之，小林盡亦繪. 漫畫英文版，其先十六卷，德雷漫畫付梓，譯不改日本人名次序，以存笑機. 美國講談社，行數碼譯本. 樂影譯行動畫首、次季英文本，及於影帶. 寰宇他言，學園喧囂亦譯數本，唯三季、電玩、導讀，未嘗行日本國外. 漫畫日語本及梓，觀者愛之. 數卷市眾，登於漫畫售榜前列. 英語本不及其盛，猶數入榜前百，二〇〇八年，全本售榜列百四十五. 評者多以英文本為佳作，以雅藝風致，滑稽運用為稱道. 二〇〇九年，作者小林盡評之曰：「學園喧囂，要作也，吾思續之，唯他事為慮，遂終止之焉. 待有暇，將纂於青年雜誌，敘斯人成立事也. 」
海安市
海安市，縣級市也，在中國江蘇省南通市. 方一千一百六十九公里. 口九十八萬.
它典
海安市官府
分類:南通市區劃
曾鞏
曾鞏，字子固，宋建昌南豐人，天禧三年生. 生而警敏，讀書數百言，脫口輒誦. 年十二，試作《六論》，援筆而成，辭甚偉. 甫冠，名聞四方. 歐陽修見其文，奇之.
中嘉祐二年進士第. 調太平州司法參軍，遷館閣校勘、集賢校理. 出通判越州. 知齊州，其治以疾姦急盜為本. 曲堤周氏擁貲雄里中，子高橫縱，賊良民，汙婦女，服器上僭，力能動權豪，州縣吏莫敢詰，鞏取寘於法. 章丘民聚黨村落間，號霸王社，椎剽奪囚，無不如志. 鞏配三十一人，又屬民為保伍，使譏察其出入，有盜則鳴鼓相援，每發輒得盜. 有葛友者，名在捕中，一日，自出首. 鞏飲食冠裳之，假以騎從，輦所購金帛隨之，夸徇四境. 盜聞，多出自首. 鞏外視章顯，實欲攜貳其徒，使之不能復合也. 自是外戶不閉.
師征安南，所過州為萬人備. 他吏暴誅亟斂，民不堪. 鞏先期區處猝集，師去，市里不知. 加直龍圖閣、知福州. 劍將樂盜廖思既赦罪出降，餘眾潰復合，陰相結附，旁連數州，尤桀者呼之不至，居人慴恐. 鞏以計羅致之，繼自歸者二百輩.
福多佛寺，僧剎其富麗，爭欲為主守，賕請公行. 鞏俾其徒相推擇，識諸籍，以次補之. 授帖於府庭，卻其私謝，以絕左右徼求之弊. 福州無職田，歲鬻園蔬收其直，自入常三四十萬. 鞏曰︰「太守與民爭利，可乎？」罷之. 後至者亦不復取也. 徙明、亳、滄三州. 鞏負才名，久外徙，世頗謂偃蹇不偶. 一時後生輩鋒出，鞏視之泊如也.
鞏性孝友，父亡，奉繼母益至，撫四弟、九妹於委廢單弱之中，宦學婚嫁，一出其力. 為文章，上下馳騁，愈出而愈工，本原《六經》，斟酌於司馬遷、韓愈，一時工作文詞者，鮮能過也. 少與王安石游，安石聲譽未振，鞏導之於歐陽修，及安石得志，遂與之異. 神宗嘗問︰「安石何如人？」對曰︰「安石文學行義，不減揚雄，以吝故不及. 」帝曰︰「安石輕富貴，何吝也？」曰︰「臣所謂吝者，謂其勇於有為，吝於改過耳. 」帝然之. 呂公著嘗告神宗，以鞏為人行義不如政事，政事不如文章，以是不大用云. 弟布，自有傳，幼弟肇.
青糰
[[Category:食]]
學衡
學衡，或為一流派，究學術、文化，曰學衡派；或為一學社，曰學衡社；或為一雑誌，曰《學衡》.
五石散
據
分類:中醫
學衡
是誌宗旨：「論究學術，闡求真理，昌明國粹，融化新知，以中正之眼光，行批評之職事，無偏無黨，不激不隨. 」
韓愈
韓愈，字退之，唐鄧州南陽人，唐宋古文八大家之一，代宗大曆三年生. 七世祖茂，後魏，封安定王. 父仲卿，祕書郎.
愈生三歲而孤. 自知讀書，日記數千百言，比長，盡能通《六經》、百家學. 擢進士第. 會董晉為宣武節度使，表署觀察推官. 晉卒，愈從喪出，不四日，汴軍亂，乃去. 依武寧節度使張建封，建封辟府推官. 操行堅正，鯁言無所忌. 調四門博士，遷監察御史. 上疏極論宮市，德宗怒，貶陽山令. 有愛在民，民生子多以其姓字之. 改江陵法曹參軍.
元和初，權知國子博士，分司東都，三歲為真. 改都官員外郎，即拜河南令. 遷職方員外郎. 華陰令柳澗有罪，前刺史劾奏之，未報而刺史罷，後刺史按其獄，貶澗房州司馬. 愈過華，以為刺史陰相黨，上疏治之. 既御史覆問，得澗贓. 愈坐是復為博士. 既才高數黜，官又下遷，乃作《進學解》以自諭. 執政覽之，奇其才，改比部郎中、史館修撰. 轉考功，知制誥，進中書舍人.
天水圍官立小學
天水圍官立小學，香港小學也，處新界元朗區天水圍天瑞路八號，臨翠湖居，肇於一九九五年.
韓愈
初，憲宗將平蔡，命御史中丞裴度使諸軍按視. 及還，且言賊可滅. 愈亦奏言之. 執政不喜. 會有人詆愈在江陵時為裴均所厚，均子鍔素無狀，愈為文章，字命鍔謗語囂暴，由是改太子右庶子. 及度以宰相節度彰義軍，宣慰淮西，奏愈行軍司馬. 愈請乘遽先入汴，說韓弘使叶力. 元濟平，遷刑部侍郎. 憲宗遣使者往鳳翔迎佛骨入禁中，愈上表諫爭，貶潮州刺史. 既至潮，以表哀謝. 帝得表，頗感悔. 乃改袁州刺史. 召拜國子祭酒，轉兵部侍郎.
天水圍官立小學
創校之旨，在乎全人，以求德、智、體、群、美五育兼舉. 並能令其生兼愛自愛，以致勤勇孝禮.
韓愈
鎮州亂，殺田弘正而立王廷湊，詔愈宣撫. 歸. 轉吏部侍郎. 時宰相李逢吉惡李紳，欲逐之，遂以愈為京兆尹、兼御史大夫，特詔不臺參，而除紳中丞. 紳果劾奏愈，愈以詔自解. 其後文剌紛然，宰相以臺、府不協，遂罷愈為兵部侍郎，而出紳江西觀察使. 紳見帝，得留，愈亦復為吏部侍郎. 長慶四年卒，年五十七，贈禮部尚書，諡曰文.
愈性明銳，不詭隨. 與人交，始終不少變. 成就後進士，往往知名. 經愈指授，皆稱韓門弟子.
終端機
縮圖|終端機 終端者，機器也. 昔電算甚寡，而用者益衆，遂以鍵盤、熒幕接之. 夫鍵盤等物處算機之末，故以「終端」稱之.
據
分類:電腦
擬終端
縮圖|Termux，擬終端行於[[安卓者]] 擬終端者，電腦程式也. 昔人以文字爲本，終端爲介，以令算機. 今人欲效，遂作此式以傳令.
據
分類:軟體
靈太后
靈太后胡氏，北魏安定臨涇人，司徒國珍女也，母皇甫氏. 京兆山北縣有趙胡者，善於卜相，國珍問之，胡云：「賢女有大貴之表，方為天地母，生天地主，勿過三人知也. 」后姑為尼，頗能講道. 宣武初，入講禁中. 積歲，諷左右稱后有姿行. 帝聞之，乃召入掖庭，為充華世婦. 而椒庭之中，以國舊制，相與祈祝，皆願生諸王、公主，不願生太子. 唯后每稱：「夫人等言，何緣畏一身之死而令皇家不育塚嫡也？」明帝在孕，同列猶以故事相恐，勸為諸計. 后固意確然，幽夜獨誓，但使所懷是男，次第當長子，子生，身死不辭. 既誕明帝，進為充華嬪. 先是，宣武頻喪皇子，自以年長，深加慎護，為擇乳保，皆取良家宜子者，養于別宮，皇后及充華皆莫得而撫視焉.
及明帝踐阼，尊后為皇太妃，後尊為皇太后. 臨朝聽政，猶曰殿下，下令行事. 后改令稱詔，群臣上書曰陛下，自稱曰朕. 太后以明帝沖幼，未堪親祭，欲傍《周禮》夫人與君交獻之義，代行祭禮. 禮官博議以為不可，而太后欲以幃幔自鄣，觀三公行事. 重問侍中崔光，光便據漢和熹鄧后薦祭故事. 太后大悅，遂攝行初祀. 太后性聰悟，多才藝，姑既為尼，幼相依託，略得佛經大義. 親覽萬機，手筆斷決. 幸西林園法流堂，命侍臣射，不能者罰之. 又自射針孔，中之，大悅，賜左右布帛有差. 先是，太后敕造申訟車，時御焉. 出自雲龍大司馬門，從宮西北，入自千秋門，以納冤訟. 又親策孝、秀、州郡計吏於朝堂. 太后與明帝幸華林園，宴群臣於都亭曲水，令王公以下賦七言詩. 太后詩曰：「化光造物含氣貞. 」明帝詩曰：「恭己無為賴慈英. 」王公以下賜帛有差. 太后父薨，百僚表請公除，太后不許. 尋幸永寧寺，觀建刹於九級之基，僧尼士女赴者數萬人. 及改葬文昭高后，太后不欲令明帝主事，乃自為喪主. 出至終寧陵，親奠遣事，還哭於太極殿，至於訖事，皆自主焉. 后幸嵩高山，夫人、九嬪、公主以下從者數百人，升於頂中. 廢諸淫祀，而胡天神不在其例. 尋幸闕口溫水，登雞頭山，自射象牙簪，一發中之，敕示文武.
自劉騰死，叉又寬怠，太后與明帝及高陽王雍為計，解叉領軍. 太后復臨朝，大赦改元. 自是朝政疏緩，威恩不立，天下牧守，所在貪婪. 鄭儼汙亂宮掖，勢傾海內；李神軌、徐紇並見親侍，一二年中，位總禁要. 手握王爵，輕重在心，宣淫於朝，為四方之所穢. 文武解體，所在亂逆，土崩魚爛，由於此矣. 僧敬又因聚集親族，遂涕泣諫曰：「陛下母儀海內，豈宜輕脫如此！」太后大怒，自是不召僧敬. 內為朋黨，防弊耳目，明帝所親幸者，太后多以事害焉. 有蜜多道人，能胡語，帝置於左右. 太后慮其傳致消息，三月三日，于城南大巷中殺之，方懸賞募賊. 又於禁中殺領左右、鴻臚少卿穀會、紹達，並帝所親也. 母子之間，嫌隙屢起. 鄭儼慮禍，乃與太后計，因潘嬪生女，妄言皇子，便大赦，為武泰元年，復陰行鴆毒. 其年二月，明帝暴崩，乃奉潘嬪女，言太子即位. 經數日，見人心已安，始言潘嬪本實生女，今宜更擇嗣君，遂立臨洮王子釗為主，年始二、三歲，天下愕然.
及爾朱榮稱兵度河，太后盡召明帝六宮，皆令入道，太后亦自落發. 榮遣騎拘送太后及幼主于河陰. 太后對榮多所陳說，榮拂衣而起. 太后及幼主並沈於河. 太后妹馮翊君收瘞於雙靈寺. 武帝時，始葬以后禮，而追加諡曰靈.
阮福綿𡩢
阮福綿𡩢，阮聖祖七十一子也，母才人裴氏山.
明命十六年十二月二十七日（一八三六年二月十三日），生於化皇城.
嗣德五年（一八五二年）二月，封建和郡公.
成泰三年六月十二日（一八九一年七月十七日），卒，壽五十七，諡恭亮. 葬於承天府香水縣居正總楊春社.
有十四子及十女，御賜戈部於裔，以命名. 後子女皆不守身，削宗籍. 子阮福洪戩，初襲畿外侯，後以不守身，削宗籍. 阮福洪戩子阮福膺戯，襲佐國卿. 阮福綿𡩢曾孫阮福寶正，今為越南君主立憲會主席.
據
分類:阮氏大南列傳
量子群
量子群(quantum group)乃一系列代數結構之通稱，霍普夫代數(Hopf algebra)之特例，亦可視為q-量子化之李代數也. 雖其名曰「羣」，惟彼非羣矣. 以其表示論可構楊振寧-Baxter 方程之解，與扭結之不變量.
Drinfeld 所謂之量子群
符
末二關係式曰 「q-舍爾關係」 ，即舍爾關係之q-形變.
當q 逼近 1，此等關係式漸近於一般 通用包絡代數 之關係式，而各元之極限為： 其中 t_{\lambda} 為嘉當子代數一元，其與中任何元h 有關係：. 存在數種餘結合餘積 結構使成為霍普夫代數，例如：
同時，吾人有反餘積 ，其中 ，即
此等餘積有同一餘單位元 ：, , ，
吾父甘地
《吾父甘地》，寶萊塢之影戲也. 言甘地生平，且咸出其子. 未布，爭議紛起，奉印度教者，因其子易奉回教，不屑之，故印度多邦禁斯片耳. 及至二〇〇七年八月三日，終公演耳.
量子群
Drinfeld 所謂之量子群
其對映 各為：
吾父甘地
它典
分類:印度影戲
量子群
Drinfeld 所謂之量子群
換一角度，U_q(G) 為域上一代數－－{\mathbb C}上以 q 為變量之有理函數域；
亦可視 U_q(G)為域上一代數－－{\mathbb Q}上以 q 為變量之有理函數域（見下文：q=0 時之量子羣一節）.
表示理論
量子羣有多種表示.
由其霍普夫代數結構，U_q(G) 有在其自身上之伴隨表示 ，如下：
其中 為常用符號（所謂「Sweedler 符號」）
情況一：q非 1 之根
若 權格中每一 \lambda 有 ，則吾人稱 v 之權為\nu.
可積表示 者, 為一權表示，於其上e_i and f_i之作用俱為零冪 (即其中每一 v，存在正整數k使每一 i 有 ). 此時，各數 d_{\lambda} 符 ，其中 \nu 屬於權格，而c_{\lambda} 為複數，使得
設為 Kac-Moody 代數，則在其任何不可約最高權表示（以\nu為最高權）中，權重數相等於之數最高權表示. 若其最高權為支配整權 （即 為非負整數）則權譜在韋爾羣 作用下不變，而此表示可積.
相逆，若有一可積表示，則其最高權向量 v 適 ，其中 c_{\lambda} 為複數，使
有,
二表示之 張量積亦為一表示. 每中一元 x ， 每向量 v 與 w 有作用：， 使 ；對於餘積 \Delta_1， 有 與.
特别地，若 為有限維李代數，則支配整最高權表示乃有限維.
最高權表示張量積之直和分解 同一般 Kac-Moody 代數表示之直和分解.
嚴格講，U_q(G) 非半三角霍普夫代數 ，唯彼有一無窮級數R可假作R-矩陣. 此無窮級數為e_i 、 f_i 與嘉當生成元 t_{\lambda}之表示式，其中 k_{\lambda}形式地當作. 此式可分成兩因式之積： 與 一無窮和，其中 嘉當子代數之對偶空間之基，而\{\mu_j\}  為其對偶基，\eta 為 +1 或 -1.
此無窮級數 R 可作用於 兩不可約最高權表示（或兩最低權表示）之張量積. 更準確地講，若 v 為權- \alpha- 向量，w為權- \beta-向量，則 ，而最高權（或最低權）之性使另一因式於 v \otimes w 之作用成有限和.
更準確地講， 若 V 為最高權表示，則無限和R在 V\otimes V上定義有一作用，且 （作為 之元）符 楊振寧-Baxter 方程，故定義一辮羣之表示，亦定義扭結之擬不變量.
情況二：q為 1 之根
待修
晶體基 - q=o時之量子羣
柏原正樹曾研究q \to 0時量子羣之極限行為. 由U_q(G)之定義關係，可視 U_q(G) 為 上之霍普夫代數.
設 \alpha_i 為簡單根，n為非負整數，設 ，  (特别地， ). 設M為可積表示，\lambda為一權， （即權\lambda向量） 可唯一地分解成
其中, ，若u_n \ne 0 則必有 ， 而若 v_n \ne 0 則必有. 線性 影射 與  可於M_{\lambda}上定義：
設A為所有 中 於 q = 0 正則 (regular) 之有理函數所成之整環. （即此類 f(q)：存在多項式 使    ，且h(0) \ne 0）. M 之一 晶體基 為一有序對 (L,B)，其中
概念上， e_i f_i 與 f_i e_i於可積模上 、q = 0時之作用 常有異. 吾人引進其上之線性映射\tilde{e}_i 與 \tilde{f}_i 以使  與 於該模上、 q = 0時之作用為正則. M有一由權向量 \tilde{B} 組成之-基，使 \tilde{e}_i 與\tilde{f}_i 於其上、q = 0 時之作用為正則. 吾人限制此表示於此基所生成之 A-模上， 再於q = 0時計算其基向量、, the A-子模、 \tilde{e}_i 與 \tilde{f}_i 之作用. 再者，吾人可擇此基，使 q = 0時，每\tilde{e}_i 與 每 \tilde{f}_i 互為轉置(are represented by mutual transposes)， 而基向量則映射至基向量或 0.
每晶體基之訊息，可記以一每邊有記號之有向圖. 圖中每一頂點代表 L/qL之 \mathbb Q-基 B 之一元，每一自 頂點v_1 指 頂點v_2 之有向邊 i代表等式 （或 ），其中b_1為v_1相應之基向量 ，為b_2相應之基向量 v_2. 此圖定義\tilde{e}_i 與 \tilde{f}_i 於 q = 0時之作用. 設一可積表示有一晶體基；彼不可約若且僅若其圖連通.
若一可積表示具晶體基，則其權譜 等於 晶體基之權譜 ，亦等於相應之 Kac-Moody 代數之權譜. 晶體基中權之重數 亦同 其於相應之 Kac-Moody 代數表示中之重數. 柏原正樹嘗證 定理：每一可積最高權表示有一晶體基.
晶格基之張量積
設 M為一可積表示，(L,B)為其晶體基. 設M' 為一可積表示， (L',B')為其晶體基. 賦與每晶體基一餘積 \Delta： 可積模 有一晶體基，其中. 設 b \in B為基向量；設；設. \tilde{e}_i 與 \tilde{f}_i 於 上之作用為
兩可積最高權表示之積可分解成不可約子表示；此分解為其圖之連通部所定.
緊致矩陣量子羣
S.L. Woronowicz引進緊致矩陣量子羣. 緊致矩陣量子羣為一種抽象結構；於其上之「連續函數」為某C* 代數中之元素. 緊致矩陣量子羣上之幾何為非交換幾何之特例.
緊致Hausdorff 空間上之複值連續函數為一交換C*-代數. 由蓋爾芳特定理，每一交換C*-代數，存在唯一（除同肧關係）緊致Hausdorff 空間，其上之複值連續函數 同構於 原本之C*-代數.
每一緊拓樸羣G，存在一 C*-algebra 態射 （其中 為 C*-algebra 張量積 －C(G) 與 C(G) 之代數張量積之完備化），使得每f \in C(G)、每 x, y \in G， 有  （其中  ，而  且 x, y \in G).  亦有一線性、積性態映射 ，使 每 f \in C(G) 與 x \in G 有. 嚴格講，若 G 非有限羣，C(G) 不成一霍普夫代數. 然而，吾人可用G之一有限表示以生成 C(G)之一 *-子代數，是為一 Hopf *-代數. 專言之，若 為G之一 n-維表示，則每 i, j 有，且. 然則由 u_{ij} 與 生成之 *-代數乃一 Hopf *-代數：其餘單位元為各  所定（其中\delta_{ij}為Kronecker delta，取值０ 或１）, 其對映為 \kappa，其單位元為.
概念上，可視C為 緊致矩陣量子羣上連續函數所成之 *-代數，u 為緊致矩陣量子羣之一有限維表示.
一緊致矩陣量子羣之有限維表示 為一Hopf *-代數之 餘表示. 吾人稱表示 v 為么正， 若其矩陣為么正（或，等價地，若每 i, j有 ）.
例：SU_{\mu}(2)，其中參量 \mu 為一正整數. 故, 其中 為\alpha and \gamma生成之 C*-代數 ，其定義關係為
而 故其餘積定義自, , 其餘逆元定義自, , ,. 注意：u 為一表示，但非么正. u等價於么正表示
換言之，, 其中 為\alpha 與 \beta生成之 C*-代數 ，其定義關係為
而 故其餘積定義自, ，且其餘逆元定義自, , ,. 注意：w 乃一么正表示. 此等表示可以 互相轉換.
當\mu = 1，則SU_{\mu}(2) 為羣 SU(2).
錫克金廟
錫克金廟，正名哈曼迪爾寺，印度錫克教廟也，處旁遮普邦安姆利沙，地位超然，朝聖者絡繹不絕.
葡萄牙
葡萄牙者，歐羅巴西南之國也，略稱葡國，處伊比利亞半島，古曰佛朗機、波而都瓦爾、蒲都麗家、波爾杜葛爾、博都雅等，都里斯本. 東北皆毗西班牙，西南則接大西洋. 亦轄大西洋之亞速爾諸島、馬德拉諸島. 其西之羅卡角，歐洲之至西也.
始于公元一一三九年
太平洋
太平洋，亦曰大洋海、東洋大海、東溟，舉世之首洋也. 東至美洲，南接南極洋、西及中國、澳大利亞、北望北冰洋，方萬八千一百三五萬公里，南北長一萬九千五百公里，東西寬一萬九千公里. 其海之深也，淺則四千米，深則逾萬米. 除日本、臺灣、南洋諸島外，別無廣土，島嶼甚稀，間數千里方一遇，風浪頗恬，故曰太平洋. 其以赤道為界，劃分南北. 北有馬里亞納海溝，天下至深；南有浮冰，或見企鵝，或遇巨鯨，天下萬物，泰然而處焉.
漢衛思皇后
漢衛思皇后字子夫，武帝后也. 其出身微矣，蓋其家號曰衛氏，出平陽侯邑. 子夫為平陽公主謳者. 武帝初即位，數歲無子. 平陽公主求諸良家子女十餘人，飾置家. 武帝祓霸上還，因過平陽主. 主見所侍美人. 帝弗悅. 既飲，謳者進，帝望見，獨悅衛子夫. 是日，武帝起更衣，子夫侍尚衣軒中，得幸. 上還坐，驩甚. 賜平陽公主金千斤. 平陽公主因奏子夫奉送入宮. 入宮歲餘，竟不復幸. 武帝擇宮人不中用者，斥出歸之. 衛子夫得見，涕泣請出. 上憐之，復幸，遂有身，尊寵日隆. 召其兄長君、弟青為侍中. 而子夫後大幸，有寵，凡生三女一男. 男名據.
武帝得之得為嗣，陳皇后聞衛子夫大幸，恚，幾死者數矣. 上愈怒. 陳皇后挾婦人媚道，其事頗覺，於是廢陳皇后，而立子夫為皇后.
征和三年，遭巫蠱事起，江充為姦，太子據不能自明，遂與皇后共誅充，發兵，兵敗，太子亡走. 皇后自殺.
宣帝時，上諡思皇后.
桑維翰
桑維翰字國僑，河南人也. 為人醜怪，身短而面長，常臨鑑以自奇曰：「七尺之身，不如一尺之面. 」慨然有志於公輔. 初舉進士，主司惡其姓，以「桑」「喪」同音. 人有勸其不必舉進士，可以從佗求仕者，維翰慨然，乃著日出扶桑賦以見志. 又鑄鐵硯以示人曰：「硯弊則改而佗仕. 」卒以進士及第. 晉高祖辟為河陽節度掌書記，其後常以自從.
高祖自太原徙天平，不受命，而有異謀，以問將佐，將佐皆恐懼不敢言，獨維翰與劉知遠贊成之，因使維翰為書求援於契丹. 耶律德光已許諾，而趙德鈞亦以重賂啖德光，求助己以篡唐. 高祖懼事不果，乃遣維翰往見德光，為陳利害甚辯，德光意乃決，卒以滅唐而興晉，維翰之力也. 高祖即位，以維翰為翰林學士、禮部侍郎、知樞密院事，遷中書侍郎、同中書門下平章事，兼樞密使. 天福四年，出為相州節度使，歲餘，徙鎮泰寧.
吐渾白承福為契丹所迫，附鎮州安重榮以歸晉，重榮因請與契丹絕好，用吐渾以攻之. 高祖重違重榮，意未決. 維翰上疏言契丹未可與爭者七，高祖召維翰使者至臥內，謂曰：「北面之事，方撓吾胸中，得卿此疏，計已決矣，可無憂也. 」維翰又勸高祖幸鄴都. 七年，高祖在鄴，維翰來朝，徙鎮晉昌.
出帝即位，召拜侍中. 而景延廣用事，與契丹絕盟，維翰言不能入，乃陰使人說帝曰：「制契丹而安天下，非用維翰不可. 」乃出延廣於河南，拜維翰中書令，復為樞密使，封魏國公，事無巨細，一以委之. 數月之間，百度寖理. 初，李瀚為翰林學士，好飲而多酒過，高祖以為浮薄. 天福五年九月，詔廢翰林學士，按唐六典歸其職於中書舍人，而端明殿學士、樞密院學士皆廢. 及維翰為樞密使，復奏置學士，而悉用親舊為之.
維翰權勢既盛，四方賂遺，歲積鉅萬. 內客省使李彥韜、端明殿學士馮玉用事，共讒之. 帝欲驟黜維翰，大臣劉昫、李崧皆以為不可，卒以玉為樞密使，既而以為相，維翰日益見疎. 帝飲酒過度得疾，維翰遣人陰白太后，請為皇弟重睿置師傅. 帝疾愈，知之，怒，乃罷維翰以為開封尹. 維翰遂稱足疾，稀復朝見.
自契丹與晉盟，始成於維翰，而終敗於景延廣，故自兵興，契丹凡所書檄，未嘗不以此兩人為言. 耶律德光犯京師，遣張彥澤遺太后書，問此兩人在否，可使先來. 而帝以維翰嘗議毋絕盟而己違之也，不欲使維翰見德光，因諷彥澤圖之，而彥澤亦利其貲產. 維翰狀貌既異，素以威嚴自持，晉之老將大臣，見者無不屈服，彥澤以驍捍自矜，每往候之，雖冬月未嘗不流汗. 初，彥澤入京師，左右勸維翰避禍，維翰曰：「吾為大臣，國家至此，安所逃死邪！」安坐府中不動. 彥澤以兵入，問：「維翰何在？」維翰厲聲曰：「吾，晉大臣，自當死國，安得無禮邪！」彥澤股栗不敢仰視，退而謂人曰：「吾不知桑維翰何如人，今日見之，猶使人恐懼如此，其可再見乎？」乃以帝命召維翰. 維翰行，遇李崧，立馬而語，軍吏前白維翰，請赴侍衞司獄. 維翰知不免，顧崧曰：「相公當國，使維翰獨死？」崧慚不能對. 是夜，彥澤使人縊殺之，以帛加頸，告德光曰：「維翰自縊. 」德光曰：「我本無心殺維翰，維翰何必自致. 」德光至京師，使人檢其尸，信為縊死，乃以尸賜其家，而貲財悉為彥澤所掠.
分類:五代列傳
前二〇七年
前二〇七年，繼前二〇八年，下前二〇六年.
合中國秦二世三年、秦王子嬰元年'''，歲次甲午.
前二〇六年
前二〇六年，繼前二〇七年，下前二〇五年.
合中國漢元年，歲次乙未.
文聖王
文聖王立，諱慶膺，神武王太子，母貞繼夫人. 八月，大赦. 敎曰：「淸海鎭大使弓福，嘗以兵助神考，滅先朝之巨賊，其功烈可忘耶？」乃拜爲鎭海將軍，兼賜章服.
四年，春三月，納伊飡魏昕之女爲妃.